Αναγνωρίζω και ενισχύω τα ψυχικά μου αποθέματα στο Περιστέρι
2025-12-08 17:30 - 19:30 (Europe/Athens) | Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Περιστερίου Οδοιπορικό, Κρυστάλλη 49, Περιστέρι, Αττική, 12131, Greece
2ο Βιωματικό Σεμινάριο από το Κέντρο Πρόληψης «Οδοιπορικό» με θέμα: «Αναγνωρίζω και ενισχύω τα ψυχικά μου αποθέματα» Το Κέντρο Πρόληψης των Εξαρτήσεων & Προαγωγής της Ψυχοκοινωνικής Υγείας Δήμου Περιστερίου «Οδοιπορικό», σε συνεργασία με τον Εθνικό Οργανισμό Πρόληψης και Αντιμετώπισης Εξαρτήσεων (Ε.Ο.Π.Α.Ε.), θα υλοποιήσει το 2ο Βιωματικό Σεμινάριο με τίτλο: «Αναγνωρίζω και ενισχύω τα ψυχικά μου αποθέματα», τη Δευτέρα 8 Δεκεμβρίου 2025, από 17:30 έως 19:30, στο χώρο του «Οδοιπορικού» (Κρυστάλλη 49, Περιστέρι).
Το σεμινάριο στοχεύει στην ενίσχυση της ψυχικής ανθεκτικότητας, στην καλλιέργεια αυτογνωσίας και στη στήριξη των πολιτών σε θέματα διαχείρισης ψυχοκοινωνικών δυσκολιών. Η συμμετοχή θα είναι περιορισμένη, έως 18 άτομα, για την καλύτερη διεξαγωγή της βιωματικής διαδικασίας. Οι ενδιαφερόμενοι καλούνται να υποβάλουν ηλεκτρονικά την αίτησή τους έως την Πέμπτη 4 Δεκεμβρίου 2025, στον ακόλουθο σύνδεσμο:https://docs.google.com/forms/d/e/1FAIpQLSfxfw7Q8Y8XPoZPF4wwLjNN6d3F_nWNCS9hTm4_lBbZlBEOeA/viewform?usp=dialog
Οι συμμετέχοντες θα ενημερωθούν για την επιλογή τους με SMS, μέχρι την Παρασκευή 5 Δεκεμβρίου 2025. Για περισσότερες πληροφορίες:2105786888, email: kp.odiporiko@yahoo.gr
Ο Δήμος Περιστερίου συνεχίζει να επενδύει σε δράσεις πρόληψης, ενημέρωσης και ενίσχυσης της ψυχοκοινωνικής υγείας των πολιτών, στηρίζοντας σταθερά το έργο του Κέντρου Πρόληψης «Οδοιπορικό».

Αναπηρία, δικαίωμα στη ζωή χωρίς αποκλεισμούς στον Βύρωνα
2025-12-08 18:00 - 20:00 | Δημαρχείο Βύρωνα, Καραολή και Δημητρίου 36, Βύρωνας, Αττική, 16233, Greece
Το Τμήμα ΑμεΑ & Προνοιακής Πολιτικής της Διεύθυνσης Κοινωνικής Πολιτικής & Υγείας του Δήμου Βύρωνα, με τη συμμετοχή εκπροσώπων από το « Φάρο Τυφλών της Ελλάδος», το «Βήμα Ζωής», την «95, Ελληνική Συμμαχία για τους Σπάνιους Ασθενείς» και τον « Πανελλήνιο Σύλλογο Ασθενών Φίλων Πασχόντων από Νευροϊνωμάτωση» σας προσκαλούν στην εκδήλωση με τίτλο: ΑΝΑΠΗΡΙΑ, ΔΙΚΑΙΩΜΑ ΣΤΗ ΖΩΗ ΧΩΡΙΣ ΑΠΟΚΛΕΙΣΜΟΥΣ τη Δευτέρα 8 Δεκεμβρίου 2025 και ώρα 18.00 στην αίθουσα του Δημοτικού Συμβουλίου στο Δημαρχείο Βύρωνα (Καραολή Δημητρίου 36-44).
Μια βραδιά αφιερωμένη στο δικαίωμα όλων των ανθρώπων σε όλες τις εκφάνσεις της ζωής, υγεία, μόρφωση, εργασία, άσκηση, αθλητισμός ψυχαγωγία. Γιατί …οι κοινωνίες προχωρούν μπροστά και εξελίσσονται όταν οι ψυχές οι καρδιές και οι πόρτες είναι ανοιχτές για όλα τα μέλη της χωρίς αγκυλώσεις και αποκλεισμούς. Στην εκδήλωση θα παρέχεται διερμηνεία στην ελληνική νοηματική γλώσσα.
Η παρουσία σας θα είναι τιμή και χαρά για εμάς.

Τεχνητή Νοημοσύνη και Συνείδηση στους Θρακομακεδόνες
2025-12-08 18:30 - 20:30 | Πλατεία Αριστοτέλους – Πνευματικό Κέντρο Θρακομακεδόνες, Πλατεία Αριστοτέλους, Θρακομακεδόνες, Αττική, 136 76, Greece
Διάλεξη με θέμα
Τεχνητή Νοημοσύνη και Συνείδηση
στο Πνευματικό Κέντρο Θρακομακεδόνων
Ο Δήμος Αχαρνών και ο σύλλογος Αριστοτέλης διοργανώνουν σειρά φιλοσοφικών διαλέξεων, ανοιχτές για το κοινό, με ομιλητή τον Καθηγητή-Συγγραφέα Κωνσταντίνος Καλογερά. Οι διαλέξεις θα πραγματοποιηθούν στην αίθουσα της βιβλιοθήκης του Πνευματικού Κέντρου Θρακομακεδόνων.
1η Διάλεξη: Δευτέρα 8 Δεκεμβρίου, ώρα 18:30
2η Διάλεξη: Δευτέρα 22 Δεκεμβρίου, ώρα 18:30
Ο εισηγητής Κωνσταντίνος Καλογεράς είναι πτυχιούχος κλασικής φιλολογίας του ΕΚΠΑ, εξειδικευμένος καθηγητής λατινικής φιλολογίας, απόφοιτος θεολογικής ακαδημίας, συγγραφέας πανεπιστημιακών συγγραμμάτων και μεταφραστής.
ΕΙΣΟΔΟΣ ΕΛΕΥΘΕΡΗ

Έκθεση Φωτογραφίας του Σπύρου Πώρου στην Ελευσίνα
2025-12-08 19:00 - 20:00 | Παλαιό Ελαιουργείο Ελευσίνας, Κανελλόπουλου 1, Ελευσίνα, Αττική, 19200, Greece
Έκθεση Φωτογραφίας του Σπύρου Πώρου
Παλαιό Ελαιουργείο Ελευσίνας
Εγκαίνια
Δευτέρα 8 Δεκεμβρίου
Ένα ταξίδι 30 χρόνων με τον φωτογραφικό φακό του Σπύρου Πώρου σε συνδιοργάνωση με τη 2023 Ελευσίς Aποτύπωμα 30 Ι Spiros Poros Η αναδρομική έκθεση του διακεκριμένου Έλληνα φωτογράφου Σπύρου Πώρου με τίτλο Αποτύπωμα 30 παρουσιάζεται στο Παλαιό Ελαιουργείο Ελευσίνας, σε συνδιοργάνωση με τη 2023 Ελευσίς Πολιτιστική Πρωτεύουσα της Ευρώπης. Η έκθεση συγκεντρώνει περισσότερες από 160 φωτογραφίες από το σύνολο του έργου του Σπύρου Πώρου, καλύπτοντας τρεις δεκαετίες αδιάλειπτης καλλιτεχνικής δημιουργίας (1995–2025). Τα εγκαίνια θα πραγματοποιηθούν τη Δευτέρα 8 Δεκεμβρίου (19:00).
Στην έκθεση παρουσιάζονται ανθρώπινες ιστορίες, τελετουργικά δρώμενα και στιγμιότυπα από καθημερινές δραστηριότητες που αναδεικνύουν την ποικιλία και τη δυναμική της ανθρώπινης εμπειρίας. Μέσα από εμβληματικές σειρές όπως η «Χρυσή Αναλογια» (2015), «Η Απολογία των ηρώων» (2017) , «Τα πάντα ρει» (2002) και η πιο πρόσφατη «transition», ο θεατής ταξιδεύει στον κόσμο που αγάπησε και αποτύπωσε ο Σπύρος Πώρος: ονειρικές καταστάσεις, πρόσωπα που κουβαλούν ιστορίες αιώνων, στιγμές καθημερινότητας που γίνονται ποίηση μέσα από το φακό.
Πρόσωπα από τους δρόμους της Αιγύπτου και της Αργεντινής, εμβληματικά πορτρέτα -όπως αυτό της Jennifer Lopez στην Ακρόπολη και του Harvey Keitel στη Νέα Υόρκη- σώματα χορευτών του Μπαλέτου της Κούβας και λουλούδια που μεταμορφώνονται σε γλυπτά.
Αποτύπωμα 30 Ι Spiros Poros
«Τριάντα χρόνια κρατώ την κάμερα σαν ημερολόγιο. Κάθε κλικ είναι μια σελίδα της ζωής μου και της ζωής αυτού του κόσμου που περπάτησα», αναφέρει ο φωτογράφος. Ο Έλληνας φωτογράφος έχει διαμορφώσει την αισθητική του γλώσσα μέσα από την αναζήτηση της ομορφιάς, όπου και αν αυτή βρίσκεται. Αναδεικνύει τον αισθησιασμό του ανθρώπινου σώματος χωρίς λυρικές εξάρσεις, ενώ αποτυπώνει την προσπάθεια της επιβίωσης χωρίς διάθεση εξωτισμού.
Η έκθεση παρουσιάζει με συστηματικό και εμπεριστατωμένο τρόπο την τέχνη της φωτογραφίας του Σπύρου Πώρου και τη διεθνή της απήχηση, δημιουργώντας ένα πλήρες ψηφιδωτό των θεμάτων και των προσεγγίσεων που χαρακτήρισαν τη διαδρομή του.
Λίγα λόγια για τον φωτογράφο Ο Σπύρος Πώρος, γεννημένος στην Αθήνα το 1971, είναι Έλληνας φωτογράφος. Κατά την 30ετή καριέρα του έχει δραστηριοποιηθεί σε όλους τους τομείς της καλλιτεχνικής φωτογραφίας και σκηνοθεσίας, συνεργαζόμενος με διεθνείς προσωπικότητες όπως οι Jennifer Lopez, Keira Knightley, Harvey Keitel και Charles Aznavour.
Έχει εργαστεί και φωτογραφίσει σε Ηνωμένες Πολιτείες, Ευρώπη, Λατινική Αμερική, Ινδία, Αυστραλία και Νέα Ζηλανδία. Το 2007 σκηνοθέτησε και φωτογράφισε το Εθνικό Μπαλέτο της Κούβας, ενώ εκθέσεις του έχουν παρουσιαστεί σε Νέα Υόρκη, Αθήνα και Όκλαντ. Το 2019 κυκλοφόρησε το βιβλίο του «Photosophia» (εκδόσεις Cactus), καταγράφοντας την πολυετή του διεθνή δραστηριότητα.
Αποτύπωμα 30 Ι Spiros Poros
Παλαιό Ελαιουργείο Ελευσίνας
Εγκαίνια: Δευτέρα 8 Δεκεμβρίου
Ώρα Εγκαινίων: 19:00
Διάρκεια: Έως 21 Δεκεμβρίου 2025
Ωράριο Έκθεσης:
Πέμπτη, Παρασκευή: 17:30 – 20:00
Σάββατο, Κυριακή: 12:00 – 20:00
Είσοδος Ελεύθερη

Ανοικτό Πανεπιστήμιο Περιστερίου
2025-12-08 19:00 - 21:00 | Δημαρχείο Περιστερίου, πλατεία Δημοκρατίας, Περιστέρι, Αττική, Greece
Δημοτικό Ελεύθερο Ανοικτό Πανεπιστήμιο Περιστερίου
Ακαδημαϊκό Έτος 2025 – 2026
Το Δημοτικό Ελεύθερο Ανοικτό Πανεπιστήμιο (ΔΕΑΠ) Περιστερίου με τη συνεργασία της Δημοτικής Βιβλιοθήκης και της Κοινωφελούς Δημοτικής Επιχείρησης Πολιτιστικής Ανάπτυξης του Δήμου Περιστερίου (ΔΕΠΑΔΠ), ανοίγει τις πύλες του για το ακαδημαϊκό έτος 2025–2026, συνεχίζοντας τον επιτυχημένο θεσμό που έχει κερδίσει την εμπιστοσύνη και τη συμμετοχή χιλιάδων πολιτών.
Για περισσότερες πληροφορίες – συμμετοχές: Δημοτική Βιβλιοθήκη Περιστερίου, τηλ.: 210 5716057, www.dvivlper.gr , email: info@dvivlper.gr
Οι διαλέξεις θα πραγματοποιούνται στο Συνεδριακό – Πολιτιστικό Κέντρο του Δημαρχιακού Μεγάρου (Καραθεοδωρή και Εθν. Αντιστάσεως – στάση Μετρό «Περιστέρι»), κάθε Δευτέρα 19:00 – 21:00.
Πατήστε εδώ για να δείτε το πλήρες πρόγραμμα
8 ΔΕΚΕΜΒΡΙΟΥ 2025: Σωτηρούδης Θεόδωρος, Ομότιμος Ερευνητής – Ινστιτούτο Χημικής Βιολογίας – Εθνικό Ίδρυμα Ερευνών, Θέμα: “Υπερτροφές (Superfoods): Μύθοι και Πραγματικότητα”

Η Γιαγιά μου η Σμαραγδή από τη Σμύρνη στη Βούλα
2025-12-08 19:00 - 21:00 | Πολιτιστικό Κέντρο Ιωνία Βούλα, Κ. Καραμανλή 18, Βούλα, Αττική, Greece
Ο Δήμος Βάρης Βούλας Βουλιαγμένης και οι Εκδόσεις Brainfood σας προσκαλούν στην πρώτη παρουσίαση του νέου βιβλίου του Περιφερειακού Συμβούλου, κ. Θανάση Αυγερινού, με τίτλο: «Η Γιαγιά μου η Σμαραγδή από τη Σμύρνη». Η παρουσίαση θα πραγματοποιηθεί τη Δευτέρα 8 Δεκεμβρίου, στις 19:00, στο Πολιτιστικό Κέντρο Ιωνία (Κ. Καραμανλή 18, Βούλα – παραπλεύρως του Δημαρχείου). Στην εκδήλωση θα απευθύνει χαιρετισμό ο Δήμαρχος Βάρης, Βούλας, Βουλιαγμένης Γρηγόρης Κωνσταντέλλος, ενώ αποσπάσματα του βιβλίου θα διαβάσει ο ηθοποιός και Περιφερειακός Σύμβουλος Θανάσης Βισκαδουράκης.
Λίγα λόγια για το βιβλίο: Το βιβλίο μάς ταξιδεύει στο Σάββατο πρωί της 27ης Αυγούστου 1922, λίγο πριν από τη Μεγάλη Καταστροφή. Η τρυφερή σκηνή του Μηνά και της Δέσπως, που ατενίζουν από τη βεράντα την αγαπημένη τους θάλασσα χωρίς να γνωρίζουν τι θα ακολουθήσει, συμπυκνώνει τη δύναμη της μνήμης, το μεγαλείο της αγάπης και την αθέατη αντοχή των ανθρώπων μπροστά στη δίνη της Ιστορίας. Η αφήγηση, βασισμένη σε αληθινά γεγονότα, μετατρέπει μια προσωπική ιστορία σε συλλογικό βίωμα, θυμίζοντάς μας πως τα πιο βαθιά τραύματα συχνά φωτίζονται από τις πιο δυνατές ανθρώπινες σχέσεις.
Ο συγγραφέας Θανάσης Αυγερινός είναι οικονομολόγος με μακρά πορεία στον ιδιωτικό και δημόσιο τομέα. Έχει υπηρετήσει ως Αντινομάρχης Ανατολικής Αττικής και Αντιπεριφερειάρχης Αττικής, ενώ σήμερα εκλέγεται μεταξύ των πρώτων Περιφερειακών Συμβούλων της Περιφέρειας Αττικής και συμμετέχει στο Συντονιστικό Όργανο Στρατηγικού Σχεδιασμού.

Κορυφαίες στιγμές στην ιστορία της Ελληνικής τέχνης στο Χαλάνδρι
2025-12-08 19:00 - 21:00 | Κέντρο Νεότητας του Δήμου Χαλανδρίου, Αντιγόνης & Δαναΐδων, Χαλάνδρι, Αττική, Greece
Τη Δευτέρα 08/12 και ώρα 19:00 στο Κέντρο Νεότητας (Δαναΐδων & Αντιγόνης) το Ελεύθερο Πανεπιστήμιο του Δήμου Χαλανδρίου φιλοξενεί την πολύ ενδιαφέρουσα όσο και επίκαιρη εκδήλωση με θέμα: «Κορυφαίες στιγμές στην ιστορία της Ελληνικής τέχνης»
Ομιλητής θα είναι ο Γεράσιμος Θωμάς Διπλωματούχος Εικαστικός ΑΣΚΤ, Δρ Αρχιτεκτονικής ΕΜΠ, Πολιτικός Μηχανικός ΕΜΠ, MSc ΕΜΠ «Προστασία Μνημείων».
Απαρχές. Προϊστορικά κατάλοιπα στον Ελλαδικό Χώρο. Κυκλαδικός, Μινωικός, Μυκηναϊκός πολιτισμός: εικαστικά και αρχιτεκτονικά τεκμήρια. Οι τρεις κλασικοί ρυθμοί της αρχαίας ελληνικής αρχιτεκτονικής (Δωρικός, Ιωνικός, Κορινθιακός). Από τον «αυστηρό ρυθμό» στην «ώριμη κλασική» φάση: Μνημειακά έργα γλυπτικής και αρχιτεκτονικής (βλ. αισθητική και λειτουργική συνεργασία τους στα κλασικά μνημεία). Σύνθεση – διάταξη και σημειολογία κλασικών αετωμάτων (Παρθενών, Ολυμπία). Εκλεπτύνσεις κιόνων. Κλασική και ελληνιστική πλαστική.
Βυζαντινή τυπολογία και εικονογραφία. Κύρια χαρακτηριστικά της βυζαντινής ζωγραφικής. Νωπογραφίες, ψηφιδωτά. Από τον Θεοτοκόπουλο και την Επτανησιακή Σχολή στην Ακαδημαϊκή τέχνη. Η γενιά του ’30. Αφαίρεση. Μεταπολεμικοί εικαστικοί. Μια μακρά ιστορία εν εξελίξει.
Το συντονισμό της όλης εκδήλωσης επιμελείται ο Γεράσιμος Λυμπεράτος Καθηγητής στο ΕΜΠ και Δημοτικός Σύμβουλος Χαλανδρίου.

Ρεσιτάλ του Νικόλα Πρεβεζιάνου
2025-12-08 20:30 - 22:30 | Αίθουσα συναυλιών Φίλιππος Νάκας, Ιπποκράτους 41, Αθήνα, Αττική, Greece
Violoncello solo
Ρεσιτάλ του Νικόλα Πρεβεζιάνου
Ο Νικόλας Πρεβεζιάνος έκανε νωρίς αισθητή την παρουσία του, κερδίζοντας τη θέση του σόλο τσελίστα στην Εθνική Λυρική Σκηνή σε ηλικία μόλις εικοσιδύο ετών. Προηγουμένως είχε κερδίσει βραβεία σε Ελλάδα, Ρωσία, Ισπανία και Γερμανία είτε ως σολίστ είτε με διαφορετικά σχήματα μουσικής δωματίου. Αξιομνημόνευτη είναι η πορεία του μετά το δίπλωμά του στην Ελλάδα και τις μεταπτυχιακές του σπουδές στο Πανεπιστήμιο του Detmold. Πολυάριθμες οι σολιστικές του εμφανίσεις σε φεστιβάλ στο εξωτερικό, σημαντικές οι ερμηνείες του δίπλα σε -ή υπό την μπαγκέτα- διάσημων καλλιτεχνών. Ξεχωριστό θα είναι και το ρεσιτάλ του τη Δευτέρα 8 Δεκεμβρίου 2025, στις 20:30, στην Αίθουσα Συναυλιών Φίλιππος Νάκας.
Από τα “Due Canti” του Λετονού συνθέτη Anatolijus Šenderovas, τα οποία αποτελούν μια σύνθεση με έντονη εκφραστικότητα και πλούσια υφολογική γλώσσα, που αναδεικνύει την τεχνική και ερμηνευτική ευελιξία του τσελίστα, μέχρι τις εξαίσιες σουίτες του Μπαχ και τη Σονάτα του Paul Hindemith, έργο με έντονα νεοκλασικά στοιχεία που αναδεικνύει την τεχνική ευελιξία και το ρομαντικό πνεύμα του συνθέτη, θα γίνουμε μάρτυρες μιας βραδιάς υψηλών προδιαγραφών και αριστουργηματικής μουσικής για σόλο βιολοντσέλο.
ΠΡΟΓΡΑΜΜΑ
Anatolijus Šenderovas – Due Canti for cello solo
Johann Sebastian Bach – Σουίτα 1 σε σολ μείζονα, BWV 1007
Johann Sebastian Bach – Σουίτα 3 σε ντο μείζονα, BWV 1009
Paul Hindemith – Sonata for cello solo, Op. 25 No. 3
O Νικόλας Πρεβεζιάνος, γεννημένος το 1992, έκανε νωρίς αισθητή την παρουσία του κερδίζοντας τη θέση του σόλο τσελίστα στην Εθνική Λυρική Σκηνή σε ηλικία μόλις 22 ετών. Προηγουμένως είχε κερδίσει βραβεία σε Ελλάδα, Ρωσία, Ισπανία και Γερμανία είτε ως σολίστ είτε με διαφορετικά σχήματα μουσικής δωματίου. Προσκαλείται συχνά σε φεστιβάλ και έχει συμπράξει στη σκηνή με διακεκριμένους καλλιτέχνες όπως η Xenia Jankovic, η Αριάδνη Δασκαλάκη, ο Antony Spiri, ο Τριαντάφυλλος Λιώτης, o Aram Badalian και ο Lars Bjornkjaer και εμφανίζεται συχνά ως σολίστ σε Ελλάδα και Γερμανία έχοντας ήδη ερμηνεύσει τα περισσότερα από τα μεγάλα κοντσέρτα του ρεπερτορίου. Τελευταία είχε την τιμή να ερμηνεύσει το κοντσέρτο του Goulda με την μπάντα πνευστών του πανεπιστημίου του Detmold σε μια εκδήλωση για τον εορτασμό της επετείου των 75 χρόνων από την ίδρυση του πανεπιστημίου κάτω από την μπαγκέτα του Florian Ludwig.
Αποφοίτησε από το πανεπιστήμιο του Detmold – προγράμματα Bachelor, Master και Konzertexamen με την Xenia Jankovic- έχοντας πάρει το δίπλωμά του στην Ελλάδα με τη Μαρίνα Κισλίτσινα. Σημαντικά μουσικά ερεθίσματα αποκόμισε σε σεμινάρια με κάποιους από τους σημαντικότερους τσελίστες της εποχής όπως οι Gustav Rivinius, Jerome Perno, Frans Helmersson, Kirill Rodin, Klaus Kanngiesser, Conrad Brotbek, Marcio Carneiro.
ΔΕΥΤΕΡΑ 8 ΔΕΚΕΜΒΡΙΟΥ 2025 | ΩΡΑ 20:30
ΕΙΣΟΔΟΣ ΕΛΕΥΘΕΡΗ
ΑΙΘΟΥΣΑ ΣΥΝΑΥΛΙΩΝ ΦΙΛΙΠΠΟΣ ΝΑΚΑΣ | ΙΠΠΟΚΡΑΤΟΥΣ 41 ΑΘΗΝΑ | ΤΗΛ.: 2103634000

Ακοολογικός Έλεγχος στην Πετρούπολη
2025-12-09 09:00 - 12:00 | Δ ΚΑΠΗ Πετρούπολης, Σουλίου 144 Αγ. Τριάδα, Πετρούπολη, Αττική, 13231, Greece
Δωρεάν Ακοολογικός Έλεγχος Στα Κ.Α.Π.Η. Πετρούπολης Για Κάθε Δημότη
Ο Δήμος Πετρούπολης, σε συνεργασία με το Κέντρο Υγείας Αγίων Αναργύρων, παρέχει στα μέλη των Κέντρων Ανοιχτής Προστασίας Ηλικιωμένων αλλά και σε κάθε δημότη τη δυνατότητα να πραγματοποιήσουν δωρεάν ακοολογικό έλεγχο, κατόπιν ραντεβού.
Οι γιατροί θα βρίσκονται:
– Την Τρίτη 25 Νοεμβρίου στο Β’ Κ.Α.Π.Η. (Κρήτης & Δωδεκαννήσου), από τις 9:00 έως τις 12:00. Για να ορίσετε ραντεβού καλέστε στο 210 5014777.
– Την Τρίτη 2 Δεκεμβρίου στο ’ Κ.Α.Π.Η. (Τσακάλωφ & Γραβιάς), από τις 9:00 έως τις 12:00. Για να ορίσετε ραντεβού καλέστε στο 210 5052511.
– Την Τρίτη 9 Δεκεμβρίου στο Δ’ Κ.Α.Π.Η. (Σουλίου 144, Αγ. Τριάδα), από τις 9:00 έως τις 12:00. Για να ορίσετε ραντεβού καλέστε στο 210 5014740.
Στο πλαίσιο της φροντίδας του Δήμου για τα μέλη των Κ.Α.Π.Η., πραγματοποιήθηκε πρόσφατα δωρεάν προληπτικός έλεγχος PSA (προστάτη). Εξετάστηκαν συνολικά 50 άτομα, ενώ σε 6 από αυτά συστήθηκε περαιτέρω ιατρικός έλεγχος.

Ενίσχυση της ψυχικής ανθεκτικότητας των παιδιών στο Μαρούσι
2025-12-09 18:00 - 20:00 | Δημαρχείο Αμαρουσίου, Βασ. Σοφίας 9, Μαρούσι, Αττική, Greece
Ο Δήμος Αμαρουσίου φιλοξενεί την ενημερωτική εσπερίδα που διοργανώνουν τα Δημοτικά Σχολεία του Δήμου, με θέμα «Ενίσχυση της ψυχικής ανθεκτικότητας των παιδιών: ο ρόλος των γονέων και του σχολείου», την Τρίτη 9 Δεκεμβρίου 2025, από τις 18:00 έως τις 20:00, στο Δημαρχείο Αμαρουσίου (Βασ. Σοφίας 9 & Δημ. Μόσχα).
Στην εκδήλωση θα μιλήσουν στελέχη του 1ου ΚΕΔΑΣΥ Β΄ Αθήνας, παρουσιάζοντας σύγχρονες προσεγγίσεις και πρακτικά εργαλεία για τη θωράκιση της ψυχικής υγείας των παιδιών. Το ΚΕΔΑΣΥ (Κέντρο Διεπιστημονικής Αξιολόγησης, Συμβουλευτικής & Υποστήριξης) είναι ο επίσημος φορέας του Υπουργείου Παιδείας, Θρησκευμάτων και Αθλητισμού που εξειδικεύεται σε θέματα αξιολόγησης, συμβουλευτικής και υποστήριξης της μαθητικής κοινότητας.
Η εσπερίδα απευθύνεται σε εκπαιδευτικούς, γονείς και κηδεμόνες, με στόχο τη σφαιρική κατανόηση των παραγόντων που συμβάλλουν στην ψυχική ανθεκτικότητα των παιδιών και την ενίσχυση της συνεργασίας σχολείου–οικογένειας.
Μετά τις εισηγήσεις θα ακολουθήσει συζήτηση με το κοινό, δίνοντας τη δυνατότητα για ερωτήματα, ανταλλαγή εμπειριών και αξιοποίηση των προτεινόμενων εργαλείων στην καθημερινή σχολική και οικογενειακή ζωή.
Χαιρετισμό θα απευθύνει ο Δήμαρχος Αμαρουσίου Θεόδωρος Αμπατζόγλου.

Το Περιστέρι ανάβει το Χριστουγεννιάτικο Δέντρο
2025-12-09 19:00 - 21:00 | Δημαρχείο Περιστερίου, πλατεία Δημοκρατίας, Περιστέρι, Αττική, Greece
Το Περιστέρι ανάβει το Χριστουγεννιάτικο Δέντρο – Μεγάλη συναυλία με την Έλενα Παπαρίζου
ΝΕΑ ΗΜΕΡΟΜΗΝΙΑ: Τρίτη 9 Δεκεμβρίου 2025
Λόγω της πρόγνωσης για δυσμενείς καιρικές συνθήκες, η επίσημη φωταγώγηση του Χριστουγεννιάτικου Δέντρου της πόλης του Περιστερίου αναβάλλεται για την Τρίτη 9 Δεκεμβρίου 2025, στις 19:00, στην Πλατεία Δημαρχείου (στάση Μετρό «Περιστέρι»). Η είσοδος είναι ελεύθερη.
Στο εορταστικό πρόγραμμα ξεχωρίζει η μεγάλη συναυλία με την Έλενα Παπαρίζου, η οποία θα χαρίσει μια φαντασμαγορική μουσική βραδιά γεμάτη ρυθμό, λάμψη και εκπλήξεις. Χορηγός επικοινωνίας: ΛΑΜΨΗ 92.3.
Συμμετέχει η Παιδική Χορωδία του Εθνικού Ωδείου Περιστερίου, δημιουργώντας μια ζεστή και φωτεινή χριστουγεννιάτικη ατμόσφαιρα. Από νωρίς, τη μουσική επιμέλεια αναλαμβάνει ο Δημήτρης Σαράντος του Λάμψη 92.3, προετοιμάζοντας το εορταστικό κλίμα.
Η εκδήλωση θα ξεκινήσει με Χριστουγεννιάτικη Παρέλαση, με τη συμμετοχή της Δημοτικής Φιλαρμονικής Ορχήστρας, Πολιτιστικών και Αθλητικών Συλλόγων, Εθελοντικών Φορέων, των Κέντρων Φιλίας (ΚΕ.ΦΙ.) και των Δημιουργικών Εργαστηρίων του Δήμου Περιστερίου.
Ο Δήμος Περιστερίου καλεί όλους τους πολίτες να δώσουν το σύνθημα για την επίσημη έναρξη των φετινών Χριστουγέννων και να ζήσουμε μαζί μια μαγική, γιορτινή βραδιά.
Στο πλαίσιο των εορταστικών εκδηλώσεων «Περιστέρι Πολλών Αστέρων», η πόλη μεταμορφώνεται από τις 28 Νοεμβρίου 2025 έως και τις 6 Ιανουαρίου 2026 σε έναν λαμπερό, γιορτινό προορισμό, προσφέροντας μοναδικές εμπειρίες σε μικρούς και μεγάλους.

Φωταγώγηση δέντρου στο Ίλιο
2025-12-09 19:00 - 21:00 | Πλατεία Γεννηματά (Ελευθερίας) Ίλιο, πλατεία Γεννηματά, Ίλιο, Αττική, 13122, Greece
Φωταγώγηση δέντρου στο Ίλιον
Μαγική Πόλη στο Ίλιο 2025
ΑΝΑΒΑΛΛΕΤΑΙ – Φωταγώγηση Χριστουγεννιάτικου Δέντρου
Η φωταγώγηση του Χριστουγεννιάτικου Δέντρου του Δήμου Ιλίου και η συναυλία με τον Θοδωρή Φέρρη ΔΕΝ θα πραγματοποιηθούν την Πέμπτη 4 Δεκεμβρίου 2025 λόγω της αναμενόμενης κακοκαιρίας όπως έχει ανακοινωθεί από την Εθνική Μετεωρολογική Υπηρεσία (ΕΜΥ).
ΝΕΑ ημερομηνία φωταγώγησης του Χριστουγεννιάτικου Δέντρου Τρίτη 9 Δεκεμβρίου 2025 και ώρα 19:00.
Πέρυσι, n «Μαγική Πόλη ανακαλύφθηκε για πρώτη φορά και γέμισε το Ίλιον με χαμόγελα, φως και ζεστασιά! Φέτος, στη χρονιά που γιορτάζουμε τα 100 χρόνια του δήμου Ιλίου, η Μαγική Πόλη επιστρέφει πιο λαμπερή και πιο όμορφη. Η πόλη μας φορά τα γιορτινά της.
Την Πέμπτη 4 Δεκεμβρίου, το Ίλιον φωτίζεται και υποδέχεται την πιο όμορφη εποχή του χρόνου. Η λάμψη των Χριστουγέννων θα φωτίσει το Δέντρο της πόλης μας, σηματοδοτώντας την έναρξη
των εορταστικών εκδηλώσεων. Μαζί μας, η χορωδία από το Κοινωφελές Ίδρυμα Προστασίας Παιδιών και Νέων με Αναπτυξιακές Διαταραχές «Η Θεοτόκος>>, που θα πλημμυρίσουν την πλατεία με παραδοσιακά χριστουγεννιάτικα τραγούδια και χαμόγελα.
Η βραδιά θα κορυφωθεί με τη μεγάλη συναυλία του ΘΟΔΩΡΗ ΦΕΡΡΗ, σε ένα μουσικό πρόγραμμα γεμάτο ρυθμό και γιορτινή διάθεση. Έναρξη Χριστουγέννων στο Ίλιον. Όλη η πόλη μια μεγάλη αγκαλιά, γεμάτη μουσική και χαμόγελα.

Χριστουγεννιάτικο δέντρο στο Χαλάνδρι
2025-12-09 19:00 - 21:00 | κεντρική πλατεία Χαλανδρίου (Αγίου Νικολάου), Πλατεία Αγίου Νικολάου, Χαλάνδρι, Αττική, 15232, Greece
Με το άναμμα του χριστουγεννιάτικου δέντρου στην κεντρική πλατεία, παρουσία του δημάρχου Χαλανδρίου Σίμου Ρούσσου, την Τρίτη 9 Δεκεμβρίου, στις 7 το απόγευμα, ανοίγει το Χειμερινό εορταστικό Φεστιβάλ 2025 του Δήμου.
Στο πνεύμα της γιορτής θα μας μεταφέρει η Φιλαρμονική Ορχήστρα του Δήμου Χαλανδρίου με τις μελωδίες της αλλά και η Χορωδία του 4ου Γυμνασίου Χαλανδρίου που θα μας τραγουδήσει σκοπούς των Επτανήσων. Θα ακολουθήσει συναυλία σε ρυθμούς swing με την Αρτέμιδα Ματαφιά και τους Jazzentials. Animateurs θα διασκεδάσουν τα παιδιά, πυροτεχνήματα θα φωτίσουν τον ουρανό ενώ θα μοιραστούν γλυκίσματα και ζεστό κρασί.
Καρουζέλ και χριστουγεννιάτικη αγορά Στην κεντρική πλατεία θα λειτουργεί γιορτινό καρουζέλ καθώς και χριστουγεννιάτικο χωριό με σπιτάκια και δράσεις για παιδιά από τις 9 Δεκεμβρίου 2025 έως 6 Ιανουαρίου 2026. Και μαζί η παραδοσιακή χριστουγεννιάτικη αγορά με τα «σπιτάκια» που παραχωρεί ο Δήμος Χαλανδρίου σε μη κερδοσκοπικούς, κοινωφελείς οργανισμούς.
Ωράριο λειτουργίας καρουζέλ
24 -29 & 31.12.2025, 12.00 – 20.00
Σαββατοκύριακα, 12.00 -20.00
Καθημερινές, 16.00 -20.00
6.1.26, 14.00 – 20.00

Όψεις στα Κινηματογραφικά Ρεύματα
2025-12-09 20:00 - 22:00 | Κινηματοθέατρο Ίριδα – ΠΟΦΠΑ, Ακαδημίας 55 & Ιπποκράτους 15, Αθήνα, Αττική, Greece
Όψεις στα Κινηματογραφικά Ρεύματα την Τρίτη 09/12 στις 20:00. The Marriage of Maria Braun (1979) του Rainer Werner Fassbinder.
Παρουσίαση: Η αποδόμηση του προτύπου ευτυχίας του έγγαμου βίου, η απομυθοποίηση του μεσσιανικού χαραχτήρα του έρωτα κ της τελειότητας της Γερμανικής καθημερινότητας, από τον αρτίστα του χρώματος Ράινερ Βέρνερ Φασμπίντερ, μέσω του «Ο γάμος της Μαρία Μπράουν» 1979.
Νέος Γερμανικός Κινηματογράφος: Ήταν ένα κινηματογραφικό κίνημα που εμφανίστηκε στη Δυτική Γερμανία κατά τη δεκαετία του 1960 και συνεχίστηκε στη δεκαετία του 1970 και στις αρχές της δεκαετίας του 1980. Χαρακτηριζόταν από μια εξέγερση ενάντια στην αντιληπτή στασιμότητα και την εμπορευματοποίηση της υπάρχουσας γερμανικής κινηματογραφικής βιομηχανίας, και από την επιθυμία δημιουργίας ανεξάρτητων, καλλιτεχνικά προκλητικών ταινιών που εξερευνούσαν τη σύγχρονη γερμανική κοινωνία.
Βασικές πτυχές του Νέου Γερμανικού Κινηματογράφου περιλαμβάνουν
Ενάντια στο παλιό: Το κίνημα ήταν μια αντίδραση ενάντια στο «Papa’s Kino» (ο κινηματογράφος του Μπαμπά), το οποίο θεωρούνταν ξεπερασμένο και εκτός επαφής με την πραγματικότητα της μεταπολεμικής Γερμανίας.
Επιρροή άλλων κινημάτων: Ο Νέος Γερμανικός Κινηματογράφος εμπνεύστηκε από το Γαλλικό Νέο Κύμα και τον Ιταλικό Νεορεαλισμό, δίνοντας έμφαση στον χαμηλό προϋπολογισμό, στην κινηματογράφηση με γνώμονα τους δημιουργούς και στην εστίαση σε κοινωνικά ζητήματα.
Θεματολογία: Ο Νέος Γερμανικός Κινηματογράφος διερεύνησε θέματα κοινωνικής αποξένωσης, πολιτικής αναταραχής, σεξουαλικής απελευθέρωσης και του αντίκτυπου του παρελθόντος στο παρόν.
Καλλιτεχνικός πειραματισμός: Οι κινηματογραφιστές πειραματίστηκαν με αφηγηματικές δομές, οπτικά στυλ και κινηματογραφικές τεχνικές για να δημιουργήσουν μια μοναδική και απαιτητική κινηματογραφική γλώσσα.
Διεθνικές συνδέσεις: Ενώ ήταν ένα εθνικό κίνημα, ο Νέος Γερμανικός Κινηματογράφος ασχολήθηκε με τις παγκόσμιες κινηματογραφικές κουλτούρες, αντλώντας έμπνευση και επηρεάζοντας τον κινηματογράφο σε όλο τον κόσμο.
Κινηματογράφος είδους: Παράλληλα με την εστίαση στο art house, υπήρχε επίσης μια ζωντανή σκηνή είδους, με τους κινηματογραφιστές να εξερευνούν είδη όπως ο τρόμος, το έγκλημα και τα γουέστερν, συχνά με μια πολιτικά φορτισμένη χροιά.
Χρηματοδότηση και διανομή: Το κίνημα επωφελήθηκε από μια μετατόπιση στα μοντέλα χρηματοδότησης, με τους τηλεοπτικούς σταθμούς να υποστηρίζουν την παραγωγή ταινιών, οδηγώντας σε μεγαλύτερη επιτυχία στο box office πριν από τις τηλεοπτικές πρεμιέρες.
Χαρακτηριστικοί Σκηνοθέτες
1) Rainer Werner Fassbinder
2) Peter Fleischmann
3) Werner Herzog
4) Alexander Kluge
5) Ulli Lommel
6) Volker Schlöndorff
7) Helma Sanders-Brahms
8) Werner Schroeter
9) Hans-Jürgen Syberberg
10) Margarethe von Trotta
11) Wim Wenders
Χαρακτηριστικές ταινίες
1) Die bitteren Tränen der Petra von Kant (1972) Rainer Werner Fassbinder
2) Angst essen Seele auf (1974) Rainer Werner Fassbinder
3) Angst vor der Angst (1975) Rainer Werner Fassbinder
4) Berlin Alexanderplatz (1980) Rainer Werner Fassbinder
5) Die Ehe der Maria Braun (1979) Rainer Werner Fassbinder
6) Katzelmacher (1969) Rainer Werner Fassbinder
7) Händler der vier Jahreszeiten (1972) Rainer Werner Fassbinder
8) Lola (1981( Rainer Wener Fassbinder
9) Welt am Draht (1973) Rainer Werner Fassbinder
10) Veronica Voss (1982) Rainer Werner Fassbinder
11) Whity (1971) Rainer Werner Fassbinder
12) Liebe ist kälter als der Tod (1969)Rainer Werner Fassbinder
13) In einem Jahr mit 13 Monden (1973) Rainer Werner Fassbinder
14) Theater der Welt (1981) Rainer Werner Fassbinder
15) Despair (1978) Rainer Werner Fassbinder
16) Faustrecht der Freiheit (1975) Rainer Werner Fassbinder
17) World on a Wire (1973) Rainer Werner Fassbinder
18) Der amerikanische Soldat (1970) Rainer Werner Fassbinder
19) Die dritte Generation (1979) Rainer Werner Fassbinder
20) Martha (1974) Rainer Werner Fassbinder
21) Warnung vor einer heiligen Nutte (1971) Rainer Werner Fassbinder
22) Quarrel (1982) Rainer Werner Fassbinder
23) Chinesisches Roulette (1976) Rainer Werner Fassbinder
24) Mutter Küsters’ Fahrt zum Himmel (1975) Rainer Werner Fassbinder
25) Ich will doch nur, daß ihr mich liebt (1976) Rainer Werner Fassbinder
26) Jagdszenen aus Niederbayern (1969) Peter Fleischmann
27) Das Unheil (1972) Peter Fleischmann
28) Dorothea’s Rache (1974) Peter Fleischmann
29) La Faille (1975) Peter Fleischmann
30) Die Hamburger Krankheit (1979) Peter Fleischmann
31) Frevel (1983) Peter Fleischmann
32) Lebenszeichen (1968) Werner Herzog
33) Auch Zwerge haben klein angefangen (1970) Werner Herzog
34) Fata Morgana (1971) Werner Herzog
35) Land des Schweigens und der Dunkelheit (1971) Werner Herzog
36) Aguirre, der Zorn Gottes (1972) Werner Herzog
37) Jeder für sich und Gott gegen alle (1972) Werner Herzog
38) Die große Ekstase des Bildschnitzers Steiner (1974) Werner Herzog
39) Herz aus Glas (1976) Werner Herzog
40) Nosferatu (1979) Werner Herzog
41) Woyzeck (1979) Werner Herzog
42) Fitzcarraldo (1982) Werner Herzog
43) Wo die grünen Ameisen träumen (1984) Werner Herzog
44) Wo die grünen Ameisen träumen (1984) Werner Herzog
45) Der starke Ferdinand (1976) Alexander Kluge
46) Die Patriotin (1979) Alexander Kluge
47) Der Kandidat (1980) Alexander Kluge
48) Die Macht der Gefühle (1983) Alexander Kluge
49) Die Zärtlichkeit der Wölfe (1973) Ulli Lommel
50) Cocaine Cowboys (1979) Ulli Lommel
51) Der zweite Frühling (1975) Ulli Lommel
52) Der Paukenspieler (1971) Volker Schlöndorff
53) Die Moral der Ruth Halbfass (1972) Volker Schlöndorff
54) Strohfeuer (1972) Volker Schlöndorff
55) Die verlorene Ehre der Katharina Blum (1975) Volker Schlöndorff Margarethe von Trotta
56) Der Fangschuß (1976) Volker Schlöndorff
57) Die Blechtrommel (1979) Volker Schlöndorff
58) Unter dem Pflaster ist der Strand (1975) Helma Sanders-Brahms
59) Deutschland bleiche Mutter (1980) Helma Sanders-Brahms
60) Shirins Hochzeit (1976) Helma Sanders-Brahms
61) Eika Katappa (1969) Werner Schroeter
62) Der Tod der Maria Malibran (1972) Werner Schroeter
63) Willow Springs (1973) Werner Schroeter
64) Goldflocken (1976) Werner Schroeter
65) Der lachende Stern (1983) Werner Schroeter
66) Scarabea – wieviel Erde braucht der Mensch? (1969)
67) Sex-Business: Made in Pasing (1970) Hans-Jürgen Syberberg
68) Theodor Hierneis oder Wie man ehem. Hofkoch wird (1972) Hans-Jürgen Syberberg
69) Parsifal (1982) Hans-Jürgen Syberberg
70) Die bleierne Zeit (1981) Margarethe von Trotta
71) Alice in den Städten (1974) Wim Wenders
72) Falsche Bewegung (1975) Wim Wenders
73) Im Lauf der Zeit (1976) Wim Wenders
74) Der amerikanische Freund (1977) Wim Wenders
75) Der Stand der Dinge (1982) Wim Wenders
76) Paris, Texas (1984) Wim Wenders
77) Tokyo-Ga (1983) Wim Wenders
78) Der Himmel über Berlin (1987) Wim Wenders
79) Abschied von Gestern (1966) Alexander Kluge
The marriage of Maria Braun 1979 Fassbinder: Η ταινία διερευνά τη μεταπολεμική Γερμανία και τη καθημερινότητά της, αναφερόμενη στην έγγαμη ζωή της Μαρία Μπράουν και τις αλληλεπιδράσεις της με τον υπάρχων κοινωνικό ιστό, μέσω της ιδιόμορφης σκηνοθεσίας του Φασμπίντερ, με τη χρήση κοντινών πλάνων, υποβλητικού φωτισμού και ένα ιδιαίτερο οπτικό στυλ, που συμβάλλουν στον ισχυρό συναισθηματικό αντίκτυπο της ταινίας. Η κινηματογράφηση της ταινίας, του Μάικλ Μπάλχαους, είναι επίσης αξιοσημείωτη για την οικονομία και την ακρίβειά της, δημιουργώντας μια αίσθηση ρεαλισμού και έντονου δράματος.
Reiner Werner Fassbinder: Ήταν ένας πολύ παραγωγικός και επιδραστικός Γερμανός σκηνοθέτης του Νέου Κύματος, γνωστός για τις έντονες, μελοδραματικές ταινίες του που διερευνούσαν την κοινωνική αποξένωση, τον έρωτα και τις αποτυχίες της γερμανικής κοινωνίας. Το έργο του χαρακτηριζόταν από ένα μοναδικό μείγμα επιρροών όπως το μελόδραμα του Χόλιγουντ (Ντάγκλας Σερκ), το θέατρο του Μπρεχτ και τις ταινίες του Γκοντάρ, όλα φιλτραρισμένα μέσα από τη δική του «ευαισθησία για τους ομοφυλόφιλους». Το έργο του ασκεί κριτική στις κοινωνικές προκαταλήψεις και την συμπονετική απεικόνιση των κοινωνικών ασυναρτησιών.
Είχε χαοτικό και αυτοκαταστροφικό τρόπο ζωής που τελικά συνέβαλε στον πρόωρο θάνατό του.
Οι ταινίες του ουσιαστικά μια καυστική επίθεση στην μεταπολεμική γερμανική κοινωνία της μεσαίας τάξης και τις προκαταλήψεις της κατά της φυλής, του φύλου και της εθνικότητας.
Eπικεντρωνόταν σε χαρακτήρες που περιθωριοποιούνταν ή αποφεύγονταν από την κοινωνία, αντλώντας από τα δικά του συναισθήματα απόρριψης και αποξένωσης. Παρά την κριτική του στάση, οι ταινίες του είναι επίσης μια «απεγνωσμένη αναζήτηση για αγάπη και ελευθερία», συχνά διερευνώντας την καταστροφική φύση των σχέσεων και την αναζήτηση γνήσιας σύνδεσης, δεξιοτέχνης του μελοδράματος, με ισχυρό συναισθηματικό αντίκτυπο και κοινωνικό σχολιασμό. Οι πρώτες ταινίες περιλάμβαναν στατική κάμερα και σκόπιμα αφύσικη υποκριτική, δημιουργώντας ένα εφέ παρόμοιο με την παρακολούθηση μιας θεατρικής παράστασης, σατιρίζοντας ετούτη την οπτική. Επιπλέον, τα μεγάλα ακίνητα πλάνα χαρακτήρων, (Katzelmacher), τόνιζαν την νωθρότητα και την αδράνεια της ζωής των χαρακτήρων. Σε μεταγενέστερες έργα, υιοθέτησε διαφορετικό στυλ κινηματογράφησης. Δουλεύοντας με τον κινηματογραφιστή Michael Ballhaus, χρησιμοποιούσε σταθερά καρότσια και γερανούς (Κινέζικη Ρουλέτα) για να κινείται γύρω και πάνω από τους χαρακτήρες, δημιουργώντας μια αίσθηση ανήσυχης ενέργειας που ερχόταν σε αντίθεση με τη συναισθηματική στασιμότητα στην οθόνη.
Με ασφυχτικά, «γεμάτα» κάδρα πετύχαινε αίσθηση κλειστοφοβίας και σωματικής ή πνευματικής δυσφορίας. Παράλληλα με χρήση καθρεφτών και ανακλαστικών επιφανειών αποτύπωνε χαρακτήρες με αποσπασματικούς τρόπους, τονίζοντας τις εσωτερικές τους διαιρέσεις και την διάχυτη αίσθηση ηδονοβλεψίας της κοινωνίας. Μεταβαίνοντας από τις πρώτες ασπρόμαυρες ταινίες στις έγχρωμες, εμπνεύστηκε έντονα από τα φανταχτερά μελοδράματα Technicolor, χρησιμοποιώντας έντονα κορεσμένα, μη ρεαλιστικά χρώματα και σχολαστικά σκηνικά που είναι τόσο ακριβή όσο το έργο ενός ζωγράφου, χρησιμοποιώντας μια «μετωπική, γεωμετρική όψη».
Τα γραφικά παρουσιάζουν μια «μελαγχολική γοητεία», με όμορφους ανθρώπους να φαίνονται κουρασμένοι σε περίτεχνα σκηνικά, αποτυπώνοντας μια ατμόσφαιρα «εκλεπτυσμένης παρακμής». Πραγματικός μετρ στη σύνθεση κάδρων κ στην λειτουργική τους συσχέτιση με την εξέλιξη της πλοκής, αριστοτέχνης στη χρήση της κινηματογραφικής γλώσσας.

Δωρεάν εξετάσεις πελματογραφήματος στις Αχαρνές
2025-12-10 10:00 - 18:00 | Δημαρχείο Αχαρνών, Φιλαδέλφειας 87, Αχαρνών, Αττική, 13671, Greece
Δωρεάν εξετάσεις πελματογραφήματος στις 8 και στις 10 Δεκεμβρίου από τη Διεύθυνση Κοινωνικής Πολιτικής του Δήμου Αχαρνών. Δωρεάν εξετάσεις πελματογραφήματος στις 8 και στις 10 Δεκεμβρίου διοργανώνει, για πολλοστή φορά, το Τμήμα Προστασίας και Προαγωγής της Δημόσιας Υγείας της Διεύθυνσης Κοινωνικής Πολιτικής του Δήμου Αχαρνών σε συνεργασία με την εταιρεία Pelma Analysis. Συγκεκριμένα, η Αντιδήμαρχος Κοινωνικής Πολιτικής, Δημόσιας Υγείας και Ισότητας Χριστίνα Κατσανδρή και το Τμήμα Προστασίας και Προαγωγής της Δημόσιας Υγείας της Διεύθυνσης Κοινωνικής Πολιτικής του Δήμου Αχαρνών σε συνεργασία με την εταιρεία Pelma Analysis, πρόκειται να διοργανώσουν πάλι δράση που αφορά δωρεάν εξετάσεις πελματογραφήματος από εξειδικευμένους επιστήμονες, στα πλαίσια της πρόληψης μέσω της σωστής βάδισης.
Το πελματογράφημα είναι μια εξέταση των κάτω άκρων, μέθοδος ανώδυνη, χωρίς ακτινοβολία, μέσω της οποίας μπορούν να διαγνωστούν ανατομικές παραμορφώσεις όχι μόνο των κάτω άκρων αλλά και συνολικά του σκελετού μας.
Οι εξετάσεις εκτός από μαθητές απευθύνονται επίσης σε άτομα κάθε ηλικίας και θα πραγματοποιηθούν στον ισόγειο χώρο της αίθουσας εκδηλώσεων του Δημαρχείου (φουαγιέ) (Φιλαδελφείας 87 & Μπόσδα), την Δευτέρα 8 Δεκεμβρίου και την Τετάρτη 10 Δεκεμβρίου 2025 από τις 10.00π.μ. έως τις 18.00μ.μ. αποκλειστικά κατόπιν ραντεβού.
Οι μαθητές θα πρέπει να συνοδεύονται από γονέα ή κηδεμόνα.
Πληροφορίες και ραντεβού στα τηλέφωνα: 2132123130 κα Φανή Κουμπούρη, 2132123109 κα Διαμαντίνα Αγραπιδάκη και 2132123106 κα Αικατερίνη Μαρίνη από την Τετάρτη 26/11/2025 έως και την Παρασκευή 5/12/2025 και ώρες από 08.30π.μ. έως 14.30μ.μ.
Επισημαίνεται ότι θα τηρηθεί σειρά προτεραιότητας.

Ο γονεϊκός ρόλος στη διαχείριση συγκρούσεων στο Αιγάλεω
2025-12-10 17:30 - 19:30 | Κέντρο Πρόληψης «Άρηξις» Αιγάλεω, Σμύρνης 28, Αιγάλεω, Αττική, 12242, Greece
Ο γονεϊκός ρόλος στη διαχείριση συγκρούσεων
Η οικογένεια αποτελεί ένα μικροσύστημα της κοινωνίας, μέσα στο οποίο τα μέλη της συνδέονται με συναισθηματικούς δεσμούς, αλληλεπιδρούν και επηρεάζουν το ένα το άλλο. Ταυτόχρονα, είναι ένα ζωντανό σύστημα που αποτελείται από διαφορετικές προσωπικότητες και χαρακτήρες, γεγονός που καθιστά τις συγκρούσεις φυσιολογικό και αναμενόμενο μέρος της οικογενειακής ζωής. Όταν όμως αυτές αναγνωρίζονται και αντιμετωπίζονται με σεβασμό και διάθεση κατανόησης, μπορούν να αποτελέσουν ευκαιρία για ανάπτυξη, επικοινωνία και βαθύτερη σύνδεση μεταξύ των μελών της οικογένειας.
Στο πλαίσιο ενδυνάμωσης και στήριξης των γονέων, το Τμήμα Παιδείας του Δήμου Αιγάλεω, σε συνεργασία με το Κέντρο Πρόληψης των Εξαρτήσεων & Προαγωγής της Ψυχοκοινωνικής Υγείας “Άρηξις” και την Ένωση Γονέων και Κηδεμόνων Αιγάλεω, διοργανώνει ομάδες γονέων με θέμα: «Ο γονεϊκός ρόλος στη διαχείριση συγκρούσεων και στη διαμόρφωση οικογενειακής συνοχής». Η δράση αυτή έρχεται σε συνέχεια της ιδιαίτερα επιτυχημένης προηγούμενης πρωτοβουλίας για τη στήριξη των γονέων, επιβεβαιώνοντας τη σταθερή δέσμευση του Δήμου Αιγάλεω στην ενδυνάμωση της οικογένειας και τη δημιουργία θετικών προτύπων επικοινωνίας.
Οι ομάδες γονέων στοχεύουν στην ανάδειξη τρόπων λειτουργικής διαχείρισης των συγκρούσεων μέσα στην οικογένεια και στην ενίσχυση σχέσεων βασισμένων στην ειλικρίνεια, τον σεβασμό και την αποδοχή. Με την ολοκλήρωση των συναντήσεων, οι γονείς θα έχουν τη δυνατότητα:
• Να κατανοούν τα αίτια μιας σύγκρουσης
• Να εφαρμόζουν τρόπους αποτελεσματικής επικοινωνίας
• Να αναγνωρίζουν τα συναισθήματα που αναδύονται σε μια σύγκρουση
• Να αξιοποιούν τεχνικές εκτόνωσης και αποφόρτισης
Οι συναντήσεις θα πραγματοποιηθούν στον χώρο του Κέντρου Πρόληψης «Άρηξις» (Σμύρνης 28, Αιγάλεω, 2ος όροφος).
Πρόγραμμα Συναντήσεων
Α. Ομάδα Γονέων με Παιδιά στην Πρωτοβάθμια Εκπαίδευση
Τέσσερις δίωρες συναντήσεις, κάθε Τετάρτη (17:30–19:30):
12/11/2025
19/11/2025
03/12/2025
10/12/2025
Β. Ομάδα Γονέων με Παιδιά στη Δευτεροβάθμια Εκπαίδευση
Τέσσερις δίωρες συναντήσεις, κάθε Πέμπτη (18:00–20:00):
19/02/2026
26/02/2026
05/03/2026
12/03/2026
Πληροφορίες Συμμετοχής
Μέγιστος αριθμός συμμετεχόντων: 20 γονείς ανά ομάδα.
Δηλώσεις συμμετοχής στο τηλέφωνο: 210 5313243.
Η συμμετοχή είναι δωρεάν και θα τηρηθεί αυστηρή σειρά προτεραιότητας.
Συντονιστές Ομάδων
Τις ομάδες θα συντονίζουν εξειδικευμένοι επαγγελματίες του Κέντρου Πρόληψης:
• Λυμπέρη Πηνελόπη, Κοινωνική Λειτουργός, Επιστημονικά Υπεύθυνη του Κέντρου Πρόληψης
• Πρωτοψάλτη Κυπαρισσία, Κοινωνική Ανθρωπολόγος, Εκπαιδεύτρια Ενηλίκων (MEd)
• Ταβουλάρη Καλλιόπη, Ψυχολόγος, Στέλεχος Πρόληψης
Το Κέντρο Πρόληψης “Άρηξις” των Δήμων Αγίας Βαρβάρας, Αιγάλεω και Χαϊδαρίου, σε συνεργασία με τον Εθνικό Οργανισμό Πρόληψης και Αντιμετώπισης Εξαρτήσεων (Ε.Ο.Π.Α.Ε.) και την Περιφέρεια Αττικής, υλοποιεί προγράμματα και παρεμβάσεις πρόληψης με στόχο:
• Την προαγωγή της ψυχοκοινωνικής υγείας
• Την ανάπτυξη προσωπικών και κοινωνικών δεξιοτήτων
• Τη στήριξη των γονέων στον απαιτητικό τους ρόλο
Ο Δήμος Αιγάλεω, το Κέντρο Πρόληψης “Άρηξις” και η Ένωση Γονέων και Κηδεμόνων Αιγάλεω καλούν τους γονείς να συμμετάσχουν ενεργά, ενδυναμώνοντας τις οικογενειακές σχέσεις για ένα καλύτερο μέλλον!

Ανοιχτό Πανεπιστήμιο Ηλιούπολης
2025-12-10 18:00 - 20:00 | Μουσείο Εθνικής Αντίστασης Ηλιούπολης, Μαρίνου Αντύπα 134, Ηλιούπολη, Αττική, Greece
Ανοιχτό Πανεπιστήμιο Ηλιούπολης 2025
Ο Δήμος Ηλιούπολης βρίσκεται στην ευχάριστη θέση να ενημερώσει τους Δημότες και κατοίκους της πόλης ότι ο σημαντικός Θεσμός του Ανοιχτού Πανεπιστημίου επανέρχεται στην πόλη, πιστός “στο ραντεβού του με τους Δημότες με στόχο τη διά βίου μάθηση“. Η Συμμετοχή στο Ανοιχτό Πανεπιστήμιο είναι εντελώς Δωρεάν και διεξάγεται στα πλαίσια της Διά βίου Μάθησης και της Κοινωνικής Υπευθυνότητας του Δήμου Ηλιούπολης. Μπορεί δε να πραγματοποιηθεί και με εγγραφή στη φόρμα συμμετοχής εδώ.
Πατήστε ΕΔΩ για να δείτε το πλήρες πρόγραμμα
10/12/2025, Ημέρα Τετάρτη, Ώρα 18:00-20:00
Εισηγητής: Φώτιος Χρήστου, Διδάκτωρ Φιλοσοφίας – Φιλόλογος
Θέμα: “Η φιλοσοφική θέση στον άνθρωπο του Νίκου Καζαντζάκη”

Αρκαδία Χαίρε στα Εξάρχεια
2025-12-10 18:30 - 20:30 | Παναρκαδική Ομοσπονδία Ελλάδος Εξάρχεια, Τζωρτζ 9, Αθήνα, Αττική, 10682, Greece
Αρκαδία Χαίρε στα Εξάρχεια
Η Παναρκαδική Ομοσπονδία Ελλάδος, ο Σύλλογος Αγιοπετριτών Αττικής «Ο Άγιος Πέτρος» και η Πρωτοβουλία για την Προστασία του Πάρνωνα – Save Parnonas σας προσκαλούν σε μια ξεχωριστή προβολή της ταινίας «Αρκαδία Χαίρε» του Φίλιππου Κουτσαφτή.
Αίθουσα Παναρκαδικής Ομοσπονδίας – Τζωρτζ 9, δίπλα στο ΕΜΠ Τετάρτη 10/12 18:30 Παρουσία του σκηνοθέτη. Μετά την προβολή θα ακολουθήσει συζήτηση για την ταινία, αλλά και για τα σοβαρά κοινωνικά και περιβαλλοντικά ζητήματα που αντιμετωπίζει σήμερα η Αρκαδία.
Στην Αρκαδία οι νέοι φεύγουν, τα σχολεία κλείνουν και τα χωριά μένουν με λίγους ηλικιωμένους. Ο νομός γερνάει γρήγορα και η κοινωνική συνοχή διαλύεται. Κάποιοι σημαντικοί λόγοι είναι η έλλειψη προοπτικής και ευκαιριών εργασίας, η υποβάθμιση του πρωτογενούς και δευτερογενούς τομέα, η άτακτη απολιγνιτοποίηση στη Μεγαλόπολη και η ανεργία που όλα αυτά παράγουν. Στην εγκατάλειψη συμβάλλει το κλείσιμο υπηρεσιών, η έλλειψη συγκοινωνιών και η υποστελέχωση στους τομείς της υγείας και της παιδείας.
Παράλληλα με αυτές τις εξελίξεις εκτυλίσσεται μια σοβαρή επίθεση στο περιβάλλον του νομού. Οι κορυφές εμβληματικών βουνών απειλούνται από μεγάλο αριθμό ανεμογεννητριών (π.χ. Μαίναλο, Πάρνωνας, Αρτεμίσιο, Κτενιάς) ενώ μεγάλοι σταθμοί αποθήκευσης ενέργειας με μπαταρίες απειλούν τη Δόριζα και άλλα χωριά. Παράλληλα, μεγάλες καλλιεργήσιμες εκτάσεις καλύπτονται με φωτοβολταϊκά.
Την ίδια στιγμή, η κλιματική αλλαγή απειλεί με ξήρανση τα δάση της Αρκαδίας, που είναι πλέον από τα πιο ευάλωτα στην Ελλάδα σε πυρκαγιές. Ένα άλλο σοβαρό αποτέλεσμα της κλιματικής αλλαγής είναι η λειψυδρία και το στέρεμα των ποταμών. Επιπλέον, οι αρκαδικές ακτές υποβαθμίζονται από σωρεία ιχθυοκαλλιεργειών.
Λίγα λόγια για την ταινία Το ντοκιμαντέρ “Αρκαδία Χαίρε” είναι μια περιπλάνηση στο χθες και το σήμερα της Αρκαδίας, ενός τόπου τόσο φορτισμένου με μύθους και αναφορές που μοιάζει να κατοικεί σ’ ένα πεδίο που δεν ανήκει αποκλειστικά στη σύγχρονη πραγματικότητα. Ενός τόπου που έχει τη δική του ξεχωριστή θέση στο χρόνο και το χώρο, αλλά και στη συνείδηση αμέτρητων ανθρώπων ανά τους αιώνες, που ονειρεύτηκαν το ιδανικό της, ή τα όσα η Αρκαδία συμβολίζει.
Τη μουσική στην ταινία υπογράφει ο Κωνσταντίνος Βήτα. Ελάτε να απολαύσουμε μια βραδιά αφιερωμένη στην Αρκαδία και την μοναδική ιστορία της. Και παράλληλα να συζητήσουμε για το πώς η Αρκαδία θα μείνει ζωντανή.
Παναρκαδική Ομοσπονδία Ελλάδος
Τζωρτζ 9, 1ος όροφος
Εξάρχεια

Οι δανειστές στη Βούλα
2025-12-10 19:00 - 21:00 | Πολιτιστικό Κέντρο Ιωνία Βούλα, Κ. Καραμανλή 18, Βούλα, Αττική, Greece
Χριστούγεννα στον δήμο Βάρης Βούλας Βουλιαγμένης
Σειρά χριστουγεννιάτικων εκδηλώσεων για παιδικό και ενήλικο κοινό διοργανώνει ο Δήμος Βάρης Βούλας Βουλιαγμένης για τη γιορτινή περίοδο. Οι εκδηλώσεις περιλαμβάνουν συναυλίες με καταξιωμένους καλλιτέχνες, χορωδιακά αφιερώματα, live street events, παιδικό θέατρο, αφήγηση παραμυθιών, χριστουγεννιάτικο χωριό στη Βούλα με εργαστήρια παιχνιδιών, δράσεων, εικαστικών, μουσικής και χορού, πολιτιστικών δρώμενων, εκπαιδευτικών προγραμμάτων και πολλές πολλές εκπλήξεις… (διάρκειας 11 ημερών). Παράλληλα φέτος το Χριστουγεννιάτικο δέντρο της πόλης θα φωταγωγηθεί με τη «βοήθεια» 350 drones, το μεγαλύτερο drone light show που έχει γίνει σε Δήμο της χώρας.
Πατήστε ΕΔΩ για να δείτε όλο το φετινό πρόγραμμα
Τετάρτη 10 Δεκεμβρίου 2025
Θεατρική Παράσταση, «ΔΑΝΕΙΣΤΕΣ», του Αυγούστου Στρίντμπεργκ
Πολιτιστικό Κέντρο «Ιωνία» – Ώρα: 19:00
Μια σύγχρονη εκδοχή της κλασικής τραγικωμωδίας του Αύγουστου Στρίντμπεργκ, που διερευνά την αιώνια μάχη εξουσίας και την ανθρώπινη ανάγκη για αγάπη και επιβεβαίωση. Επίκαιρη και σφοδρά συναισθηματική, προσεγγίζει το παιχνίδι εξουσίας, εκδίκησης και συναισθηματικών χρεών μεταξύ τριών κεντρικών χαρακτήρων. Η ιστορία ακολουθεί το σύνθετο ερωτικό τρίγωνο του Άντολφ, της Θέκλας και του Γκουστάβ.
Η παράσταση φέρνει το έργο στο σήμερα, εστιάζοντας στην αποδέσμευση από τις τοξικές σχέσεις και την αναζήτηση της προσωπικής απελευθέρωσης από τα τραύματα του παρελθόντος.
Διασκευή – Σκηνοθεσία – Καλλιτεχνική Επιμέλεια: Έφη Κιούκη
Σκηνικά – Κοστούμια – Κατασκευή Γλυπτού: Γιασεμή Ράπτη
Μουσική Επιμέλεια: Ανδρέας Παππάς
Πρωταγωνιστούν: Παναγιώτης Μπουγιούρης, Έφη Κιούκη, Γιάννης Ζαραφωνίτης

Χαρτογραφήματα στον Δήμο Ζωγράφου
2025-12-10 19:00 - 21:00 | Μουσείο Μαρίκα Κοτοπούλη Ζωγράφου, Αλέκου Παναγούλη 17, Ζωγράφου, Αττική, Greece
Συζήτηση με τρεις καταξιωμένες συγγραφείς στα «Χαρτογραφήματα» του Δήμου Ζωγράφου
Τα Χαρτογραφήματα του Δήμου Ζωγράφου και οι Εκδόσεις Καστανιώτη σας προσκαλούν σε μια εξαιρετικά ενδιαφέρουσα συζήτηση με αφορμή την παρουσίαση των νέων βιβλίων τριών καταξιωμένων συγγραφέων.
Την Τετάρτη 10 Δεκεμβρίου και ώρα 19:00, θα έχουμε τη χαρά να φιλοξενήσουμε τις: Τζούλια Γκανάσου, Λίλα Κονομάρα και Κατερίνα Ι. Παπαντωνίου στο Μουσείο «Μαρίκα Κοτοπούλη» (Αλέκου Παναγούλη 17Α).
Οι συγγραφείς θα συνομιλήσουν με το κοινό για τα πρόσφατα έργα τους, τα οποία κινούνται σε διαφορετικά λογοτεχνικά μονοπάτια, αλλά με κοινό παρονομαστή την εξερεύνηση της ανθρώπινης περιπέτειας και των περίπλοκων σχέσεων:
Τα Βιβλία:
– Τζούλια Γκανάσου – «Δευτέρα παρουσία» (Εκδ. Καστανιώτη)
Μια πόλη βομβαρδίζεται. Η δεκαεφτάχρονη Άννα και η Όλγα, η γιαγιά της, βρίσκονται στο άδειο σαλόνι του σπιτιού τους. Το κορίτσι προτείνει να φύγουν, να βρουν καταφύγιο. Η γιαγιά αρνείται. Η Άννα διαπιστώνει ότι τα πόδια της Όλγας έχουν παραλύσει. Τότε η εγγονή παίρνει τη γιαγιά στην πλάτη και βγαίνουν από το σπίτι.
Οι δύο γυναίκες σαν ένα σώμα θα έρθουν αντιμέτωπες με την αποσύνθεση ενός κόσμου, με σκιές και αγρίμια με αποκριάτικες μάσκες, με παρένθετες μητέρες και καταφύγια-φυλακές, με παιδομάζωμα, αλλά και με κάθε λογής όμορφα πλάσματα, προσπαθώντας να επιζήσουν.
Θα φτάσουν, άραγε, στα σύνορα; Και τι θα θυσιάσουν;
Μια ιστορία επιβίωσης σε μια βομβαρδιζόμενη χώρα. Μια περιπέτεια ενηλικίωσης στις φλόγες του πολέμου. Ένας αγώνας διεκδίκησης των πλέον δεδομένων, του νερού, της τροφής, της στέγης, της ασφάλειας, της αγάπης, και κάποιων όχι και τόσο αυτονόητων, της ελευθερίας, της δικαιοσύνης, της αλληλεγγύης, της ειρήνης, της ίδιας της ζωής.
Το βιβλίο είναι εμπνευσμένο από αληθινά γεγονότα που συνέβησαν κατά τη διάρκεια του πολέμου στην Ουκρανία και κατά τη διάρκεια βομβαρδισμών κατοικημένων πόλεων, όπως στη Λωρίδα της Γάζας και σε άλλα σημεία του πλανήτη. Η ιστορία και τα πρόσωπα είναι προϊόντα μυθοπλασίας.
Η Τζούλια Γκανάσου γεννήθηκε στην Αθήνα το 1978. Σπούδασε Πληροφορική στο Οικονομικό Πανεπιστήμιο Αθηνών και στο Πανεπιστήμιο του Λονδίνου, Λογοτεχνία στο Πανεπιστήμιο της Σορβόννης και στο Πανεπιστήμιο του Εδιμβούργου και Ευρωπαϊκό Πολιτισμό στο ΕΑΠ. Βιοπορίζεται από την Πληροφορική.
Έχει εκδώσει πέντε έργα πεζογραφίας. Το τρίτο βιβλίο της, Ως το τέλος, ήταν υποψήφιο για το Κρατικό Βραβείο Λογοτεχνίας 2014 και το Βραβείο Νέου Λογοτέχνη 2013 του περιοδικού Κλεψύδρα. Η νουβέλα Γονυπετείς (Γ΄ έκδοση) απέσπασε το Βραβείο Μεσόγειος 2018 από το Πανεπιστήμιο του Έξετερ και το Βραβείο Διηγήματος στα Βραβεία Βιβλίου Public 2018. Το βιβλίο Γόνιμες Μέρες (Β΄ έκδοση) ήταν υποψήφιο για το Βραβείο Ιστορίες Εγκλεισμού 2021 του περιοδικού World Literature Todayκαι το Βραβείο Μυθιστορήματος στα Βραβεία Βιβλίου Public 2022.
Διηγήματα και κείμενά της δημοσιεύονται σε εφημερίδες και ιστότοπους πολιτισμού και έχουν συμπεριληφθεί σε εκδόσεις και λογοτεχνικά φεστιβάλ στην Ελλάδα, τη Μεγάλη Βρετανία και τη Γαλλία (Διεθνές Λογοτεχνικό Φεστιβάλ Dasein, Φεστιβάλ Νέων Λογοτεχνών Αθήνας, Φεστιβάλ Νέων Καλλιτεχνών Γλασκώβης, Φεστιβάλ Βιβλίου Νίκαιας Γαλλίας, Fringe Festival Εδιμβούργου και άλλα.
– Κατερίνα Ι. Παπαντωνίου – «Συνθετική ορμόνη» (Εκδ. Καστανιώτη)
Ένα οκτάχρονο ψηλαφεί το σώμα του, του λένε είσαι κορίτσι, μεγαλώνει, το εφηβικό στήθος κυοφορεί τη γυναίκα που θα γίνει, τη μητέρα αλλά και τη γιαγιά της, μεγαλώνει κι άλλο και αφηγείται παλιομοδίτικες ιστορίες κάτω από μια καρυδιά, ερωτεύεται σε σουπερμάρκετ, ακρογιαλιές, μπαρ και καλάθια φακίρηδων. Αν και απαγορεύεται η κυκλοφορία, πηδά μέσα στη νύχτα απ’ το μπαλκόνι για να κάνει βόλτες κι ύστερα γράφει ημερολόγια εγκλεισμού, πένθους και ονείρων, πλημμυρισμένα από νερά κι εραστές. Μια βιβλιοθήκη χοροπηδάει απειλητικά προς αυτήν, που θέλει να σκαρφαλώσει σε μια μπιγκόνια ή να κρυφτεί σ’ ένα ντουλάπι, ενώ την ψάχνει μια ντετέκτιβ που είχε γνωρίσει πριν από χρόνια σε διαδήλωση. Παραμονή Ψυχοσάββατου ζυμώνει κόλλυβα και τσακώνεται με το φάντασμα της μητέρας για τις τιμές πώλησης των επίπλων της. Εντέλει, με ένα κόκκινο φως στο χέρι καταβυθίζεται στο σώμα, στον χρόνο, στην πόλη και στη γλώσσα.
Μια αυτοτροφοδοτούμενη μυθιστορηματική σπείρα, ένα κολάζ από σπασμένες εικόνες και θρυμματισμένες αναμνήσεις. Το ταξίδι ενηλικίωσης μιας γυναίκας μέσα από διαφορετικές, πραγματικές ή δυνητικές, εκδοχές της, προσωπεία ή μεταμορφώσεις.
H Κατερίνα Ι. Παπαντωνίου γεννήθηκε το 1965 στην Αθήνα, όπου ζει και εργάζεται ως δικηγόρος. Σπούδασε στη Νομική Σχολή του Δημοκρίτειου Πανεπιστημίου Θράκης και στο Εθνικό Καποδιστριακό Πανεπιστήμιο Αθηνών. Δημοσιεύει διηγήματα σε εφημερίδες και περιοδικά από το 2010. Έχει εκδώσει τις νουβέλες Σκοτεινό Ασανσέρ (Τόπος, 2016) και Δεν θα είσαι εκεί(Τόπος, 2019) και έχει συμμετάσχει στους συλλογικούς τόμους H φωνή της (Εκδόσεις Καστανιώτη, 2023), Φόνος(πολωνική ανθολογία ελληνικών αστυνομικών διηγημάτων, 2022), Ξένο σώμα (2021), Η Αθήνα αύριο(2018), Όλα είναι χάος (2014), Ιστορίες Μπονζάι (2011).
Είναι ιδρυτικό μέλος του Δικτύου γυναικών συγγραφέων κατά της έμφυλης βίας και των γυναικοκτονιών «η φωνή της».
– Λίλα Κονομάρα – «Μια τρίχα που γίνεται άλογο» (Εκδ. Καστανιώτη)
Το τηλέφωνο χτυπάει μέσα στη νύχτα. Ο Νίκος μαθαίνει ότι ο αδελφός του Λευτέρης βρίσκεται σε κώμα στο νοσοκομείο ύστερα από μια πυρκαγιά που ξέσπασε στο διαμέρισμά του καίγοντας και ένα μέρος της πολυκατοικίας. Η αστυνομία ξεκινάει τις έρευνες. Πρόκειται για ατύχημα ή εμπρησμό;
Στις εννέα μέρες που θα ακολουθήσουν, χρονικές παλινδρομήσεις, θραύσματα διαλόγων, τρυφερές αλλά και τραυματικές αναμνήσεις ξετυλίγουν την οικογενειακή ιστορία, τα δύσκολα περάσματα στην ενηλικίωση, τις ερωτικές αναζητήσεις, μα πάνω απ’ όλα τα αρχέγονα και αντιφατικά συναισθήματα που χαρακτηρίζουν την αδελφική σχέση: αθωότητα και θαυμαστή σύμπνοια από τη μια, αντιζηλία, μίσος και ενοχές από την άλλη, μικρές ή μεγάλες προδοσίες.
Θύματα και θύτες, αίτια και προθέσεις παραμένουν ένα αίνιγμα, καθώς η εμφάνιση της τρέλας καθιστά τη σχέση αυτή ακόμα πιο περίπλοκη. Ο λόγος γίνεται ρευστός και αμφίσημος στην προσπάθειά του να προσδώσει νόημα στη μεγάλη ανθρώπινη περιπέτεια.
Η Λίλα Κονομάρα γεννήθηκε στην Αθήνα. Σπούδασε σύγχρονη λογοτεχνία στο Παρίσι και εργάστηκε ως καθηγήτρια στο Γαλλικό Ινστιτούτο Αθηνών. Στη λογοτεχνία πρωτοεμφανίστηκε το 2002 με το βιβλίο Μακάο (Πόλις 2002, Μεταίχμιο 2005, Κέδρος 2018), για το οποίο τιμήθηκε με το βραβείο του πρωτοεμφανιζόμενου συγγραφέα του περιοδικού Διαβάζω. Εξέδωσε τη συλλογή διηγημάτων Οι ανησυχίες του γεωμέτρη (Κέδρος 2014) καθώς και τα μυθιστορήματα Τέσσερις εποχές – Λεπτομέρεια(Μεταίχμιο 2004), Στις 11 και 11 ακριβώς! (παιδικό μυθιστόρημα, Παπαδόπουλος 2005), Η αναπαράσταση(Μεταίχμιο 2009), Το δείπνο (Κέδρος 2012), Ο χάρτης του κόσμου στο μυαλό σου (Κέδρος 2018), Ο μπόγος(Εκδόσεις Καστανιώτη 2022). Παράλληλα μεταφράζει γαλλική λογοτεχνία και αρθρογραφεί σε εφημερίδες και λογοτεχνικά περιοδικά.

Σας περιμένουμε!

6ο Petit Plan Europa
2025-12-10 19:30 - 21:30 | Ινστιτούτο Γκαίτε Αθηνών, Ομήρου 14, Αθήνα, Αττική, 10033, Greece
Το Petit Plan: Europa – Φεστιβάλ Ευρωπαϊκών Ταινιών Μικρού Μήκους επιστρέφει για 6η χρονιά μεταξύ 8–12 Δεκεμβρίου 2025 με ένα πλούσιο πρόγραμμα ταινιών, που περιλαμβάνει 30 ευρωπαϊκές ταινίες μικρού μήκους, προβολές για σχολεία και για το κοινό, πάντα με ελεύθερη είσοδο. Το Φεστιβάλ έχει επίκεντρο τις ευρωπαϊκές αξίες όπως η φυλετική ισότητα, ο σεβασμός στο περιβάλλον, τα ανθρώπινα δικαιώματα, μεταξύ άλλων.
Στο Goethe-Institut Athen θα προβληθεί η διαγωνιστική κατηγορία Καλύτερης Ελληνικής Ταινίας την Τετάρτη 10 Δεκεμβρίου στις 19:30. Μετά την προβολή το κοινό θα ψηφίσει την αγαπημένη του ταινία.
Πρόγραμμα προβολών:Τετάρτη 10 Δεκεμβρίου, 19:30
Γκέκας, Δημήτρης Μουτσιάκας, Ελλάδα, 2024, 26’
Ο Βασίλης ζει με τον πατέρα του σε ένα χωριό της ελληνικής επαρχίας. Όταν ο Βασίλης γίνεται 12 χρονών, ο πατέρας του τού αγοράζει όπλο και ένα νεαρό κυνηγόσκυλο, τον Μαξ, και αρχίζει την εκπαίδευση για να μπορέσει να τον κάνει κυνηγό.
Φωνές, Λευτέρης Κετέογλου Πούλιας, Ελλάδα, 2024, 22’
Καθώς μια θλιμμένη μητέρα αγωνίζεται να ξεπεράσει το βάρος της απώλειας, οι φωνές δυναμώνουν. Θα την αφήσουν ποτέ να βρει γαλήνη;
Συγκρουόμενα, Έφη Αναγνωστίδου, Ελλάδα, 2024, 10’
Η Άννα, μία εικοσιπεντάχρονη κοπέλα, εισέρχεται στον κόσμο των παιδιών, το λούνα παρκ. Έπειτα από μία σύντομη βόλτα στα λίγα παιχνίδια του πάρκου, καταλήγει στην πίστα με τα συγκρουόμενα. Εκεί έρχεται αντιμέτωπη με την ανταγωνίστριά της, ένα οκτάχρονο κοριτσάκι που θέλει οπωσδήποτε να την τρακάρει.
Στρώνουν τον παράδεισο, Αλκαίος Σπύρου, Ελλάδα, 2024, 16’
Αθήνα. Το δημοτικό συμβούλιο ανακοινώνει την ανακατασκευή της Ομόνοιας: μιας υποβαθμισμένης πλατείας στην καρδιά της πρωτεύουσας. Μέσα σε λίγους μήνες ξεσπούν βίαια επεισόδια γύρω από την πλατεία. Καταγράφοντας με μια φορητή κάμερα, ο σκηνοθέτης ακολουθεί τρεις κατοίκους της περιοχής που απειλείται από τη σκιά της ανάπλασης.
Boo!, Γεωργία Μιχαηλίδη, Ελλάδα, 2024, 19’
Η Ηλιαχτίδα και η Λίλιαν, δύο ερωτευμένα φαντάσματα, επιστρέφουν από την κόλαση για να στοιχειώσουν το σώμα ενός ξενιστή και να παρατείνουν το διάστημα παραμονής τους στη Γη. Καθώς όμως ο χρόνος τους στη Γη έρχεται προς στο τέλος του, η Ηλιαχτίδα καλείται να αντιμετωπίσει τους φόβους της και να πάρει πρωτοβουλίες.
Το Petit Plan: Europa πραγματοποιείται με την υποστήριξη και τη συνεργασία των:
Ίδρυμα Ρόζα Λούξεμπουργκ, ΕΚΚΟΜΕΔ, Αντιπροσωπεία της Ευρωπαϊκής Επιτροπής στην Ελλάδα, Ινστιτούτο Θερβάντες της Αθήνας, Ελληνοαμερικανική Ένωση, Goethe-Institut Athen, Γαλλικό Ινστιτούτο Ελλάδος, Πρεσβεία Νορβηγίας στην Αθήνα & Νορβηγικό Ινστιτούτο Αθηνών και Υπουργείο Πολιτισμού.

Angels of the Universe στο Τρισέ
2025-12-10 20:30 - 22:30 | Ελεύθερος Κοινωνικός Χώρος Trise – Σύνταγμα, Κολοκοτρώνη 31, Αθήνα, Αττική, Greece
Screening: Angels of the Universe (2000) by Friðrik Þór Friðriksson
Wednesday 10/12 – 20:30 – TRISE (Kolokotroni 31, Syntagma)
Film in Icelandic with English subtitles
A haunting and deeply humane Icelandic film, it follows Páll’s gradual descent into mental illness while capturing the fragile beauty, humour and pain that bind people together. Blending realism with lyrical, almost mythic elements, the film portrays a society trying to understand what it cannot fully explain. A quiet masterpiece about love, vulnerability and the thin line between tenderness and despair.
Προβολή: Angels of the Universe (2000) του Friðrik Þór Friðriksson
Τετάρτη 10/12 – 20:30 – TRISE (Κολοκοτρώνη 31, Σύνταγμα)
Στα ισλανδικά με αγγλικούς υπότιτλους
Μια στοιχειωτική και βαθιά ανθρώπινη ταινία από την Ισλανδία, που ακολουθεί την πορεία του Πάλλ προς την ψυχική κατάρρευση, ενώ συλλαμβάνει την εύθραυστη ομορφιά, το χιούμορ και τον πόνο που συνδέουν τους ανθρώπους. Συνδυάζοντας ρεαλισμό με λυρικά, σχεδόν μυθικά στοιχεία, η ταινία αποτυπώνει μια κοινωνία που προσπαθεί να κατανοήσει αυτό που δεν μπορεί να εξηγήσει πλήρως. Ένα ήσυχο αριστούργημα για την αγάπη, την ευαλωτότητα και τη λεπτή γραμμή ανάμεσα στη τρυφερότητα και την απόγνωση.

Xριστουγεννιάτικη γιορτή στο Γκαίτε
2025-12-11 17:00 - 20:00 | Ινστιτούτο Γκαίτε Αθηνών, Ομήρου 14, Αθήνα, Αττική, 10033, Greece
Η Advent σηματοδοτεί την αρχή των Χριστουγέννων. Το Goethe-Institut Athen είναι στολισμένο και γεμάτο γιορτινή διάθεση. Θέλουμε να μοιραστούμε αυτήν τη μοναδική ατμόσφαιρα μαζί σας και σας προσκαλούμε θερμά στη φετινή μας χριστουγεννιάτικη γιορτή. Η συνάντηση καθηγητών των Γερμανικών θα πραγματοποιηθεί την ίδια ημέρα στην αίθουσα σεμιναρίων και θα ολοκληρωθεί με τη γιορτή στο φουαγιέ.
Tρίτη, 11/12/25 Ώρα: 17.00 – 20.00
Φουαγιέ του Goethe-Institut Athen
Συνάντηση καθηγητών Γερμανικών
Ώρα: 17:30 – 18:30
Αίθουσα σεμιναρίων του Goethe-Institut Athen
Με φως κεριών, άρωμα ελάτου και γιορτινή μουσική θα απολαύσουμε την ατμόσφαιρα των Χριστουγέννων. Σας περιμένουν χριστουγεννιάτικα γλυκίσματα, ζεστό και αρωματικό Glühwein, δημιουργικές δραστηριότητες για παιδιά, ένα παζάρι βιβλίου και φυσικά μουσική. Μέσα σε ζεστή και φιλική ατμόσφαιρα θα γνωρίσετε και θα συνομιλήσετε με εκπροσώπους του Ινστιτούτου από το Γλωσσικό τμήμα, το τμήμα Εξετάσεων, τη Βιβλιοθήκη και την Εκπαιδευτική Συνεργασία. Θα χαρούμε πολύ να σας έχουμε κοντά μας στη χριστουγεννιάτικη γιορτή μας!.

Χριστουγεννιάτικο Δέντρο με τη Λένα Ζευγαρά στις Αχαρνές
2025-12-11 19:00 - 21:00 | Δημαρχείο Αχαρνών, Φιλαδέλφειας 87, Αχαρνών, Αττική, 13671, Greece
Ο Δήμος Αχαρνών ανάβει το Χριστουγεννιάτικο Δέντρο με τη Λένα Ζευγαρά στην Πλατεία Δημαρχείου. Η πιο όμορφη περίοδος του χρόνου ξεκινάει στον Δήμο Αχαρνών με τον φωτισμό του Χριστουγεννιάτικου Δέντρου! Σας προσκαλούμε την Πέμπτη 11 Δεκεμβρίου, στις 19:00, στην Πλατεία Δημαρχείου (Φιλαδελφείας και Μπόσδα) για μια μεγάλη γιορτή για όλη την οικογένεια.
Κάλαντα, τραγούδια, ένα νέο χριστουγεννιάτικο χωριό, παιχνίδια και εκπλήξεις συνθέτουν την πιο όμορφη βραδιά, που θα κορυφωθεί στις 20:00 με τη μεγάλη συναυλία της Λένας Ζευγαρά,η οποία θα χαρίσει μια φαντασμαγορική μουσική βραδιά γεμάτη ρυθμό και λάμψη.Η Διεύθυνση Πολιτισμού και Αθλητισμού και όλες οι συνεργαζόμενες υπηρεσίες του Δήμου σας περιμένουν για να φωτίσουμε μαζί την πόλη μας και να ζήσουμε τη μαγεία των Χριστουγέννων.
ΕΛΕΥΘΕΡΗ ΕΙΣΟΔΟΣ

Ιούδας και ο Μαύρος Μεσσίας στα Βριλήσσια
2025-12-11 20:00 - 22:00 | Πάρκο Μίκης Θεοδωράκης (πρώην ΤΥΠΕΤ) Βριλήσσια, Μπακογίαννη 38, Βριλήσσια, Αττική, 152 38, Greece
Ιούδας και ο Μαύρος Μεσσίας
Το Cine Δράση συνεχίζει τις προβολές του την Πέμπτη 11 Δεκεμβρίου 2025, 8:15΄μμ στο ΤΥΠΕΤ με το φιλμ «Ιούδας και ο Μαύρος Μεσσίας» του Shaka King. Η ταινία κέρδισε 2 Όσκαρ και άλλα 43 βραβεία σε 85 συνολικά υποψηφιότητες και διηγείται μια ιστορία προδοσίας, υπεράσπισης του δικαίου, πίστης και φόβου. Επικεντρώνεται στην ανισότητα, τον ρατσισμό, τις ανύπαρκτες κοινωνικές υπηρεσίες, την αστυνομική βία, την επιλογή του κράτους να ασχολείται και να ξοδεύει περισσότερα για την καταστολή της αντίδρασης των αδικημένων παρά με την εξασφάλιση δικαιοσύνης ζητήματα που και σήμερα παραμένουν επίκαιρα και ενοχλητικά. Ο Shaka King στη δεύτερη ταινία του, με υπερβολική δόση σκηνοθετικής αυτοπεποίθησης δεν επαναπαύεται ασχολούμενος με ένα ιντριγκαδόρικο κομμάτι της σύγχρονης αμερικάνικης ιστορίας, αλλά το υπερβαίνει παραδίδοντας ένα κατασκευαστικά άψογο δράμα με άκρως συγκροτημένη κοινωνικοπολιτική σκέψη.

My Imaginary Country στα Προσφυγικά Αλεξάνδρας
2025-12-11 21:00 - 23:00 | Προσφυγικές Πολυκατοικίες Λεωφόρου Αλεξάνδρας Αθήνα, Αριστοτέλους Κούζη, Αθήνα, Αττική, 11522, Greece
Προβολή Ντοκιμαντέρ “My Imaginary Country”
Την Πέμπτη 11/12 στις 21:00 στο Κιόσκι των Προσφυγικών (Λ. Αλεξάνδρας & Κούζη) θα προβληθεί το ντοκιμαντέρ “My Imaginary Country”, σκηνοθετημένο απο τον Patricio Guzmán το 2022. Το ντοκιμαντέρ έχει διάρκεια 1 ώρα και 23 λεπτά, είναι στα ισπανικά με αγγλικούς υποτίτλους. Η περιγραφή του ντοκιμαντέρ: Διαμαρτυρίες που ξέσπασαν στους δρόμους της πρωτεύουσας της Χιλής, στο Σαντιάγο, το 2019, καθώς ο πληθυσμός απαιτούσε περισσότερη δημοκρατία και κοινωνική ισότητα γύρω από την εκπαίδευση, την υγειονομική περίθαλψη και τις ευκαιρίες εργασίας.
Συνέλευση Κατειλημμένων Προσφυγικών (ΣΥ.ΚΑ.ΠΡΟ)
Μail: sykapro_squat@riseup.net
Blog: sykaprosquat.noblogs.org
Instagram : @sykapro
Twitter: @Prosfygika
Documentary Projection “My Imaginary Country”
On Thursday 11/12 at 21:00 at the Kioski of Prosfygika (L. Alexandras & Kouzi) the documentary “My Imaginary Country” will be screened, directed by Patricio Guzmán in 2022. The duration is an 1 hour and 23 minutes, its VO is spanish and it has english subtitles. The description of the documentary: A thorough analysis of the social- politics of Mexico, within the historical context of the Mexican Revolution reality. Includes footage of the 1910s, interviews with farmers, politicians, intellectuals, middle class, trade and unionists.
Assembly of Squatted Prosfygika (SY.KA.PRO.)
Μail: sykapro_squat@riseup.net
Blog: sykaprosquat.noblogs.org
Instagram: @sykapro
Twitter: @Prosfygika

Το Εργαστήρι των ξωτικών στον Πειραιά
2025-12-12 10:00 - 21:00 | Πλατεία Κοραή Πειραιάς, Πλατεία Κοραή, Πειραιάς, Αττική, Greece
Το Εργαστήρι των ξωτικών στον Πειραιά
Τα παιδιά ζουν τη μαγεία των Χριστουγέννων μέσα από δημιουργικές και χαρούμενες δραστηριότητες. Κατασκευάζουν χριστουγεννιάτικα στολίδια, διακοσμούν μπισκότα με γλάσο και ζαχαρωτά και φτιάχνουν τις δικές τους κάρτες ευχών. Γράφουν το γράμμα τους στον Άγιο Βασίλη και το τοποθετούν στο μαγικό γραμματοκιβώτιο, ενώ με τη βοήθεια των ξωτικών συμμετέχουν σε διασκεδαστικά παιχνίδια, ακούν χριστουγεννιάτικες ιστορίες και τραγουδούν γιορτινά τραγούδια. Παράλληλα, απολαμβάνουν ζωγραφική προσώπου και δημιουργούν μικρές χειροτεχνίες, όπως δώρα και διακοσμητικές κορνίζες. Το Εργαστήρι γεμίζει τα παιδιά με χαρά και εορταστική διάθεση, προσφέροντας μια μοναδική εμπειρία και αξέχαστες στιγμές, καθώς βοηθούν τον Άγιο Βασίλη στα μαγικά του παιχνίδια.
Πρόγραμμα
Παρασκευή 5 Δεκεμβρίου : 17:00-21:00
Παρασκευή 12 Δεκεμβρίου: 10:00-14:00 & 17:00-21:00
Παρασκευή 19 Δεκεμβρίου: 17:00-21:00
Σάββατο 20 Δεκεμβρίου & Κυριακή 21 Δεκεμβρίου: 10:00-14:00 & 17:00-21:00
Δευτέρα 22 Δεκεμβρίου: 17:00-21:00
Τρίτη 23 Δεκεμβρίου: 17:00-21:00
Τετάρτη 24 Δεκεμβρίου έως Τετάρτη 31 Δεκεμβρίου: 10:00-14:00 & 17:00 – 21:00
Η μαγεία των Χριστουγέννων σας περιμένει στο Χωριό των Ξωτικών! Μικροί και μεγάλοι ζήστε τη χαρά των γιορτών, με παιχνίδια, εκπλήξεις και ανεπανάληπτες στιγμές για όλη την οικογένεια!
Διοργάνωση : Διεύθυνση Εξωστρέφειας-Destination Piraeus

Χριστούγεννα στο Ψυχικό
2025-12-12 17:00 - 20:00 | Πλατεία Χρυσοχόου Νέο Ψυχικό, Πλατεία Χρυσοχόου, Νέο Ψυχικό, Αττική, 15451, Greece
Ο Δήμος μας ανοίγει φέτος την εορταστική περίοδο με φως και μουσική, μα -πάνω απ όλα- με τη συμμετοχή όλων! Την Παρασκευή 12 Δεκεμβρίου, σε μια παραμυθένια γιορτή για μικρούς και μεγάλους, ανάβουμε το δέντρο στην Πλατεία Χρυσοχόου στο Νέο Ψυχικό και «ντύνουμε» την πόλη μας με τη μαγεία των Χριστουγέννων.
17:00-18:00: Η Christmas Brass Band, μια μπάντα με πνευστά και κρουστά, θα ξεκινήσει την εορταστική πομπή από τον Φάρο, σε ένα μουσικό ταξίδι που θα οδηγεί τους επισκέπτες μέσα από χριστουγεννιάτικες νότες στο επίκεντρο της γιορτής.
18:00: Στην Πλατεία Χρυσοχόου οι παιδικές χορωδίες του Δημοτικού Ωδείου και του ΜΕΟ, η χορωδία Κρητών και η Φιλαρμονική του Δήμου — θα γεμίσουν τον χώρο με τραγούδια, ενώ ένας ξυλοπόδαρος θα υποδέχεται τους μικρούς μας φίλους.
Εκεί, ο Δήμαρχος Φιλοθέης-Ψυχικού Χαράλαμπος Μπονάτσος θα δώσει το σύνθημα και το Χριστουγεννιάτικο Δέντρο θα ανάψει, φωτίζοντας την πλατεία και σηματοδοτώντας την επίσημη έναρξη των γιορτών. Μαζί μας ως special guest η ηθοποιός και συνδημότισσα Μαρία Κορινθίου.
Ο Άγιος Βασίλης και το ξωτικό θα εμφανιστούν σαν να ξεπροβάλλουν από τις σελίδες ενός χριστουγεννιάτικου βιβλίου ενώ οι μικροί επισκέπτες θα ζήσουν το δικό τους παραμύθι:
⭐️Χριστουγεννιάτικο face painting
⭐️Γράμμα στον Άγιο Βασίλη
⭐️Χριστουγεννιάτικα στολίδια και χειροτεχνίες
⭐️Διαδραστική θεατρική παράσταση για παιδιά «Ο Αϊ Βασίλης και το μυστήριο των γραμμάτων».
Όσο η βραδιά θα προχωρά, η πλατεία θα γεμίζει με αρώματα και γεύσεις: ζεστή σοκολάτα, μελομακάρονα, κουραμπιέδες και ζεστό κρασί θα προσφέρονται σε όλους, σε ένα μαγικό χριστουγεννιάτικο party με πολλή μουσική. Την κεντρική εκδήλωση θα παρουσιάσει η δημοσιογράφος Όλγα Τσαουσέλου.

Χριστούγεννα στον Ασπρόπυργο
2025-12-12 18:00 - 20:00 | Δημαρχείο Ασπροπύργου, Δημοκρατίας 18, Ασπρόπουργος, Αττική, 19300, Greece
Την Παρασκευή 12 Δεκεμβρίου η φωταγώγηση του Χριστουγεννιάτικου δέντρου! Ο Δήμος Ασπροπύργου υποδέχεται τη φετινή εορταστική περίοδο με τη λαμπερή εκδήλωση για το άναμμα του Χριστουγεννιάτικου δέντρου στην Πλατεία Δημαρχείου, την Παρασκευή 12 Δεκεμβρίου 2025, από τις 18:00 έως τις 20:00. Το Χριστουγεννιάτικο δέντρο του Δήμου θα φωταγωγήσει ο Δήμαρχος Ασπροπύργου κ. Ιωάννης Ηλίας, σηματοδοτώντας επίσημα την έναρξη των εορταστικών εκδηλώσεων στην πόλη.
Μουσική, χορός και εορταστικές δράσεις θα γεμίσουν την πλατεία. Ο Σύλλογος ‘Αγία Άννα’ Ασπροπύργου και ο Πολυχώρος «Κίνησις» θα παρουσιάσουν όμορφα χορευτικά και θεατρικά δρώμενα, ενώ D.J. και παρουσιαστής θα κρατούν «ζωντανό» το κέφι καθ’ όλη τη διάρκεια της εκδήλωσης.
Χριστουγεννιάτικες Φιγούρες & Ξυλοπόδαροι Ξωτικά, μασκότ και οι αγαπημένοι Άι Βασίλης & Αγιοβασιλίτσα θα χαρίζουν χαμόγελα στα παιδιά. Σε ειδικά διαμορφωμένο σκηνικό, πολύχρωμο και γιορτινό, οι μικροί μας φίλοι θα μπορούν να φωτογραφηθούν και να πάρουν δωρεάν καραμέλες και ζελεδάκια. Τη μαγική ατμόσφαιρα θα συμπληρώνουν οι εντυπωσιακοί ξυλοπόδαροι.
Κεράσματα για όλους Φρεσκοφτιαγμένο pop corn και ζεστή σοκολάτα θα προσφέρονται σε όλους τους επισκέπτες, ενώ παιδικές δημιουργικές δραστηριότητες με φουσκωτές μπάλες και ένα όμορφο χριστουγεννιάτικο έλκηθρο θα περιμένουν τα παιδιά για παιχνίδι και φωτογραφίες. Η γιορτινή βραδιά θα κορυφωθεί με ένα φαντασμαγορικό show βεγγαλικών, το οποίο θα φωτίσει τον ουρανό του Ασπροπύργου και θα χαρίσει μια αξέχαστη χριστουγεννιάτικη εμπειρία σε μικρούς και μεγάλους. Ο Δήμος Ασπροπύργου προσκαλεί όλες και όλους, να βρεθούν στην ‘καρδιά’ της πόλης και να ζήσουν από κοντά τη μαγεία των Χριστουγέννων.

Χριστούγεννα 2025 στο Ηράκλειο Αττικής
2025-12-12 19:00 - 21:00 | Κεντρική πλατεία Ηρακλείου Αττικής, Πλατεία Ηρακλείου, Ηράκλειο, Αττική, 14121, Greece
Ο Δήμος Ηρακλείου Αττικής βάζει τα γιορτινά του και ετοιμάζεται να υποδεχθεί την φετινή περίοδο των Χριστουγέννων. Η πόλη έχει ήδη στολιστεί και φωτιστεί και εκείνο που μένει είναι να ανάψει το μεγάλο, χριστουγεννιάτικο δέντρο στην κεντρική πλατεία για να δοθεί και επίσημα το σύνθημα των γιορτών.
Αυτό θα γίνει την Παρασκευή 12 Δεκεμβρίου στις 19.00 το απόγευμα με καλεσμένη όλη την πόλη. Στην εκδήλωση θα τραγουδήσουν η Κατερίνα Στικούδη και η Μικτή Χορωδία του Δήμου, μαζί με τα Broadway Girls της σχολής PMTP by Sia Koskina που θα παρουσιάσουν πρόγραμμα μιούζικαλ, Τα Ξωτικά των Χριστουγέννων.
Στις 15 Δεκεμβρίου ανοίγει τις πόρτες του το Χριστουγεννιάτικο Χωριό του Δήμου στο Κτήμα Φιξ. Παιχνίδια, δραστηριότητες, φαγητό, μουσική, ένα μεγάλο παγοδρόμιο και, φυσικά, το σπιτάκι του Άγιου Βασίλη θα περιμένουν μικρούς και μεγάλους έως τις 7 Ιανουαρίου του νέου χρόνου. Το Χριστουγεννιάτικο Χωριό θα είναι ανοικτό καθημερινά από τις 10.00 το πρωί έως τις 22.00 το βράδυ με ελεύθερη είσοδο για όλους. Επίσημα εγκαίνια του Χωριού την Δευτέρα 15 Δεκεμβρίου στις 18.00 το απόγευμα με κρητική μουσική από τον Νίκο Ζωιδάκη και την ορχήστρα του. Παράλληλα, το Τμήμα Πολιτισμού του Δήμου, όπως ενημερώνει η εντεταλμένη δημοτική σύμβουλος, Κατερίνα Ζαγγανά, έχει ετοιμάσει χριστουγεννιάτικες εκδηλώσεις για όλη την περίοδο των γιορτών, μετρώντας αντίστροφα έως και την παραμονή της Πρωτοχρονιάς.
Η είσοδος σε όλες τις εκδηλώσεις είναι, όπως πάντα, ελεύθερη για το κοινό.
«Με τα φώτα, τα στολίδια, τις εκδηλώσεις και, φυσικά, το Χριστουγεννιάτικο μας Χωριό θέλουμε να βάλουμε σε γιορτινό κλίμα όλη την πόλη, όλους τους δημότες. Να σχηματίσουμε χαμόγελα στα πρόσωπα μικρών και μεγάλων. Εύχομαι καλές γιορτές και σας περιμένω όλες και όλους να περάσουμε τα πιο όμορφα Χριστούγεννα στην πόλη μας», το μήνυμα του δημάρχου Ηρακλείου Αττικής, Νίκου Μπάμπαλου.
